11.02.20 Morning Assame Murli Om Shanti BapDada Madhuban\n"মৰমৰ সন্তানসকল – তোমালোক অতি আনন্দিত হ’ব লাগে যে আমি এতিয়া পুৰণা কাপোৰ (শৰীৰ) এৰি ঘৰলৈ যাম পুনৰ নতুন কাপোৰ নতুন সৃষ্টিত ল'ম”\nনাটকৰ কোনটো ৰহস্য অতি সূক্ষ্মভাৱে বুজিবলগীয়া?\nএই নাটক ওকণিৰ দৰে (ধীৰ গতিৰে) চলি থাকে, টিক্ টিক্ হৈ থাকে। যিয়ে যি ভূমিকা পালন কৰিলে সেয়া পুনৰ হুবহু5হাজাৰ বছৰৰ পাছত ৰিপিট (পুনৰাবৃত্তি) হ'ব, এইটো অতি সূক্ষ্মভাৱে বুজিবলগীয়া ৰহস্য। যিসকল সন্তানে এইটো ৰহস্য যথাৰ্থভাৱে নুবুজে, তেওঁলোকে কৈ দিয়ে নাটকত যদি আছে পুৰুষাৰ্থ কৰিম, তেওঁলোকে উচ্চ পদ পাব নোৱাৰে।\nসন্তানসকলে পিতাৰ পৰিচয় পালে গতিকে পিতাৰ পৰা উত্তৰাধিকাৰ ল'ব লাগে আৰু পবিত্র হ'ব লাগে। কোৱাও হয় - হে পতিত-পাৱন আহি আমাক পাৱন কৰি তোলা কিয়নো এইটো বুজি পায় যে আমি পতিত বুদ্ধিৰ হওঁ। বুদ্ধিয়েও কয় এয়া পতিত আইৰণ এজড্ (লৌহ যুগী) সৃষ্টি। নতুন সৃষ্টিক সতোপ্ৰধান, পুৰণা সৃষ্টিক তমোপ্ৰধান বুলি কোৱা হয়। তোমালোক সন্তানসকলে এতিয়া পিতাক পালা, ভক্তসকলে ভগৱানক পালে, কোৱাও হয় ভক্তিৰ পাছত ভগৱান আহি ভক্তিৰ ফল দিয়ে কিয়নো পৰিশ্ৰম কৰে সেয়েহে ফলো বিচাৰে। ভক্তই কি পৰিশ্ৰম কৰে সেয়া তোমালোকে জানা। তোমালোকে আধাকল্প ভক্তি মাৰ্গত হাবাথুৰি খাই ভাগৰি পৰিছা। ভক্তিত বহুত পৰিশ্ৰম কৰিছা। এয়াও নাটকত নিৰ্ধাৰিত হৈ আছে। পৰিশ্ৰম কৰা হয় লাভৰ বাবে। এনেকৈ ভাবে যে ভগৱান আহি ভক্তিৰ ফল দিব, তেন্তে ফল দিওঁতা ভগৱানেই হ'ল। ভক্তই ভগৱানক স্মৰণ কৰে কিয়নো ভক্তিত দুখ আছে, সেইবাবে কয় - আহি আমাৰ দুখ হৰণ কৰা, পাৱন কৰি তোলা।\nকোনেও নাজানে যে এতিয়া ৰাৱণ ৰাজ্য। ৰাৱণেই পতিত কৰি তুলিছে। কোৱাও হয় - ৰাম ৰাজ্য লাগে, কিন্তু সেয়া কেতিয়া, কেনেকৈ হয় – কোনেও এয়া গম নাপায়। আত্মাই বুজি পায় যে এতিয়া ৰাৱণ ৰাজ্য। এয়া হৈছেই ভক্তিমাৰ্গ। ভক্তই বহুত নৃত্য-ধেমালি কৰে। আনন্দিতো হয়, আকৌ কান্দেও। ভগৱানৰ প্ৰেমত চকুলো ওলায়, কিন্তু ভগৱানক নাজানে। যাৰ প্ৰেমত চকুলো ওলায় তেওঁক জানিব নালাগে জানো। চিত্ৰৰ পৰাতো একো পোৱা নাযায়। অৱশ্যে হয়, বহুত ভক্তি কৰিলে সাক্ষাৎকাৰ হয়। বচ্ সেয়াই তেওঁলোকৰ কাৰণে আনন্দৰ কথা। ভগৱান নিজে আহি নিজৰ পৰিচয় দিয়ে - মই কোন হওঁ। মই যি হওঁ, যেনেকুৱা হওঁ, জগতত কোনেও নাজানে। তোমালোকৰ মাজতো যিসকলে বাবা বুলি কয় তেওঁলোকৰ মাজতো কোনোবা দৃঢ় হয় কোনোবা কেঁচা হয়। দেহ-অভিমান এৰিবলৈকে পৰিশ্ৰম কৰিবলগীয়া হয়। দেহী-অভিমানী হ'ব লাগে। পিতাই কয় - তোমালোক হৈছা আত্মা, তোমালোকে 84 জন্ম ভোগ কৰি তমোপ্ৰধান হৈ গৈছা। এতিয়া আত্মাই তৃতীয় নেত্ৰ পালে। আত্মাই বুজি আছে। পিতাই তোমালোক সন্তানসকলক গোটেই সৃষ্টি চক্ৰৰ জ্ঞান দিয়ে। পিতা নলেজ্‌ফুল (জ্ঞানেৰে পৰিপূৰ্ণ) হয় সেয়েহে সন্তানসকলকো নলেজ্ (জ্ঞান) দিয়ে। কোনোবাই সোধে কেৱল তোমালোকেহে 84 জন্ম লোৱা নেকি? তেতিয়া ক’বা - হয়, আমাৰ মাজত কোনোবাই 84, কোনোবাই 82 জন্ম লয়। আটাইতকৈ বেছি 84 জন্মই লয়। 84 জন্ম তেওঁৰ হয় যিয়ে আৰম্ভণিতে আহে। যিসকলে ভালদৰে পঢ়ি উচ্চ পদ প্ৰাপ্ত কৰে, তেওঁলোক সোনকালে আহিব। মালাত সমীপত স্থান লৈ ল’ব। যেনেকৈ নতুন ঘৰ সাজি থাকিলে তেতিয়া অন্তৰে বিচাৰে - সোনকালে হৈ গ'লে আমি গৈ থাকিম। তোমালোক সন্তানসকলো আনন্দিত হোৱা উচিত - এতিয়া আমি এই পুৰণা কাপোৰ এৰি নতুন ল'ম। নাটকত এক্টৰ্চে (ভাৱৰীয়াই) আধা ঘণ্টা আগৰে পৰা ঘড়ী চাই থাকে, সময় পুৰা হ'লে ঘৰলৈ যাব। সেই সময় আহি যায়। তোমালোক সন্তানসকলৰ বাবে বেহদৰ (অসীমৰ) ঘড়ী আছে। তোমালোকে জানা যে যেতিয়া কৰ্মাতীত অৱস্থা প্ৰাপ্ত কৰিম তেতিয়া আৰু ইয়াত নাথাকিম। কৰ্মাতীত হ'বলৈকো স্মৃতিত থাকিব লাগে, বহুত পৰিশ্ৰম কৰিবলগীয়া হয়। নতুন সৃষ্টিলৈ তোমালোক যোৱা আকৌ প্ৰতিটো জন্মত কলা কম হৈ গৈ থাকে। নতুন ঘৰত ছমাহ থাকিলে কিবা নহয় কিবা দাগ আদি হৈ নাযায় জানো। অলপ পাৰ্থক্য আহি যায়। তেন্তে তাত নতুন সৃষ্টিত কোনোবা প্ৰথমতে আহিব, কোনোবা অলপ দেৰিকৈ আহিব। প্ৰথমে যিসকল আহিব তেওঁলোকক কোৱা হ’ব সতোপ্ৰধান পাছত লাহে-লাহে কলা কম হৈ যায়। এই নাটকৰ চক্ৰ ওকণীৰ দৰে (ধীৰ গতিৰে) চলি থাকে। টিক্-টিক্ হৈ থাকে। তোমালোকে জানা গোটেই সৃষ্টিত যিয়ে যি ভূমিকা পালন কৰে এই চক্ৰ ঘূৰি থাকে। এয়া বুজিবলগীয়া অতি সূক্ষ্ম কথা। পিতাই অনুভৱৰ পৰা শুনায়।\nতোমালোকে জানা এই পঢ়া আকৌ5হাজাৰ বছৰৰ পাছত পুনৰাবৃত্তি হব। এইখন পূৰ্ব নিৰ্ধাৰিত খেল। এই চক্ৰৰ বিষয়ে কোনো জ্ঞাত নহয়। ইয়াৰ ক্ৰিয়েটৰ (স্ৰষ্টা), ডায়ৰেক্টৰ (নিৰ্দেশক), মুখ্য এক্টৰ (ভাৱৰীয়া) কোন হয় – সেয়া একোৱে নাজানে। এতিয়া তোমালোক সন্তানসকলে জানিছা - আমি 84 জন্ম ভোগ কৰি এতিয়া পুনৰ উভতি যাম। আমি আত্মা হওঁ। দেহী-অভিমানী হ’লে তেতিয়া আনন্দৰ সীমা নোহোৱা হ’ব। সেয়া হ’ল হদৰ (সীমিত) নাটক, এয়া হ’ল বেহদৰ (অসীমিত)। বাবাই আমাক আত্মাসকলক পঢ়াই আছে, এইটো নহয় যে অমুক সময়ত এইটো হ’ব। বাবাক কোনো কথা সুধিলে কয় নাটকত যিবোৰ কথা শুনাবলগীয়া আছে সেয়া শুনাই দিয়ে, নাটক অনুসৰি যি উত্তৰ পাবলগীয়া আছিল সেয়া পাই গ’লা, বচ সেইমতে চলি গৈ থাকিব লাগে। নাটকক বাদ দি পিতাই একো কৰিব নোৱাৰে। কিছুমান সন্তানে কয় - ড্ৰামাত যদি আছে পুৰুষাৰ্থ কৰিম, তেওঁলোকে কেতিয়াও উচ্চ পদ পাব নোৱাৰে। পিতাই কয় - তোমালোকে পুৰুষাৰ্থ কৰিব লাগে। ড্ৰামাই তোমালোকক কল্পৰ আগৰ দৰে পুৰুষাৰ্থ কৰায়। কিছুমানে ড্ৰামাৰ ওপৰত এৰি দিয়ে যে ড্ৰামাত যি আছে, গতিকে বুজি পোৱা যায় যে এওঁৰ ভাগ্যত নাই। এতিয়া তোমালোকৰ স্মৃতি জাগিছে - আমি আত্মা হওঁ, আমি এই ভূমিকা পালন কৰিবলৈ আহিছোঁ। আত্মাও অবিনাশী, পাৰ্টো (ভূমিকাও) অবিনাশী। 8৪ জন্মৰ ভূমিকা আত্মাত নিহিত হৈ আছে পুনৰ সেয়াই ভূমিকা পালন কৰিব। ইয়াক কোৱা হয় প্ৰকৃতি। প্ৰকৃতিৰ আৰু কি বিস্তাৰ কৰিম। এতিয়া মুখ্য কথা হ’ল - পাৱন নিশ্চয় হ’ব লাগে। এইটোৱে চিন্তা। কৰ্ম কৰি থাকিও পিতাৰ স্মৃতিত থাকিব লাগে। তোমালোক এজন প্রিয়তমৰ প্রিয়তমা নোহোৱা জানো। এজন প্ৰিয়তমকেই সকলো প্রিয়তমাই স্মৰণ কৰে। সেই প্রিয়তমে কয় - এতিয়া মোক স্মৰণ কৰা। মই তোমালোকক পাৱন কৰিবলৈ আহিছোঁ। তোমালোকে মোকেই পতিত-পাৱন বুলি কোৱা আকৌ মোক পাহৰি গঙ্গাক কিয় পতিত-পাৱনী বুলি কোৱা? এতিয়া তোমালোকে বুজি পাইছা গতিকে সেইবোৰ সকলো এৰি দিছা। তোমালোকে বুজি পোৱা যে পিতাহে পতিত পাৱন হয়। এতিয়া পতিত-পাৱন বুলি কৃষ্ণক বুজি লৈ কেতিয়াও স্মৰণ নকৰিবা। কিন্তু ভগৱান কেনেকৈ আহে - এয়া কোনেও নাজানে। কৃষ্ণৰ আত্মা যি সত্যযুগত আছিল তেওঁ অনেক ৰূপ ধাৰণ কৰি কৰি এতিয়া তমোপ্ৰধান হৈ গ’ল পুনৰ সতোপ্ৰধান হয়। শাস্ত্ৰত এইটো ভুল কৰি দিছে। এইটোও ভুল যেতিয়া হয় তেতিয়াহে মই আহি অভুল (শুধৰণি) কৰিম। এই ভুলবোৰো ড্ৰামাত আছে, আকৌ হ’ব। এতিয়া তোমালোকক বুজোৱা হৈছে, শিৱ ভগৱানুবাচ। ভগৱান বুলি শিৱকে কোৱা হয়। ভগৱানতো এজনেই হয়। সকলো ভক্তক ফল দিওঁতা হৈছে এজন ভগৱান। তেওঁক কোনেও জানিব নোৱাৰে। আত্মাই কয় – অ’ গড্ ফাদাৰ (ঈশ্বৰ পিতা)। এই লৌকিক পিতাতো ইয়াত আছে তথাপি সেইজন পিতাক স্মৰণ কৰি থাকে, গতিকে আত্মাৰ দুজন পিতা হৈ যায়। ভক্তি মাৰ্গত সেইজন পিতাক স্মৰণ কৰি থাকে। আত্মাতো আছেই। ইমানবোৰ আত্মাই নিজা-নিজা ভূমিকা প্ৰাপ্ত কৰিছে। এটা শৰীৰ এৰি পুনৰ আন এটা লৈ ভূমিকা পালন কৰিবলগীয়া হয়। এই সকলোবোৰ কথা পিতাইহে বুজায়। এনেকৈ কয়ো যে আমি ইয়াত ভূমিকা পালন কৰিবলৈ আহিছোঁ। এয়া হৈছে এখন মঞ্চ। ইয়াত এই চন্দ্ৰ, তৰা আদি সকলো বন্তি আছে। এই সূৰ্য, চন্দ্ৰ, তৰাবোৰক মনুষ্যই দেৱতা বুলি কৈ দিয়ে কিয়নো এইবোৰে বহুত ভাল কাম কৰে, চিক্‌মিকাই থাকে, কাকো অসুবিধা নিদিয়ে, সকলোকে সুখ দিয়ে। বহুত কাম কৰে সেয়েহে এইবোৰক দেৱতা বুলি কৈ দিয়ে। ভাল কাম কৰোঁতা সকলক এনেকৈ নকয় জানো যে এওঁতো দেৱতাৰ নিচিনা। এতিয়া বাস্তৱত দেৱতাসকলতো সত্যযুগত আছিল। সকলো সুখ দিওঁতা আছিল। সকলোৰে মৰম-চেনেহ আছিল সেয়েহে দেৱতাসকলৰ লগত তেওঁলোকৰ তুলনা কৰে। দেৱতাসকলৰ গুণৰো গায়ন কৰা হয়। তেওঁলোকৰ আগত গৈ গায় – আমাৰ নিৰ্গুণীসকলৰ কোনো গুণ নাই, আপুনি ৰহম কৰক... আপোনাৰতো দয়া ওপজে চাগে। পিতাই কয় - দয়া উপজিছে সেয়েতো পুনৰাই আহিছোঁ, তোমালোকক গুণৱান কৰি তুলিবলৈ। তোমালোক পূজ্য আছিলা এতিয়া পূজাৰী হৈ গৈছা, পুনৰ পূজ্য হোৱা। “আমিয়েই সেয়া” ইয়াৰ অৰ্থও তোমালোকক বুজোৱা হৈছে। মনুষ্যইতো কৈ দিয়ে - আত্মাই পৰমাত্মা, পৰমাত্মাই আত্মা। পিতাই কয় - এয়া ভুল। তোমালোক আত্মা নিৰাকাৰ আছিলা পাছত দেৱতা, ক্ষত্ৰিয়, বৈশ্য, শূদ্ৰ হ’লা। এতিয়া তোমালোকেই ব্ৰাহ্মণ বৰ্ণত আহিছা। আত্মা প্ৰথমে সতোপ্ৰধান, সতো, ৰজো তমোলৈ আহে। এতিয়া তোমালোক সন্তানসকলে বুজি পোৱা যে এই জ্ঞান পিতাই কল্পই কল্পই সংগমযুগত আহি আমাক দিয়ে। যথাযথ ভাৰত স্বৰ্গ আছিল, তাত কিমান কম মনুষ্য হ’ব। এতিয়া হৈছে কলিযুগ। সকলো ধৰ্ম আহি গ’ল। সত্যযুগত জানো আন কোনো ধৰ্ম আছিল। তাত হয়েই এক ধৰ্ম। বাকী সকলো আত্মা গুচি যায়। তোমালোকে জানা যে এতিয়া এই পুৰণি সৃষ্টিৰ বিনাশ সমাগত। পিতাই ৰাজযোগ শিকাই আছে। কোনোবা আহিলে তেতিয়া ক’বা - এয়া বেহদৰ ঘড়ী। পিতাই দিব্যদৃষ্টি দি এই ঘড়ী তৈয়াৰ কৰাইছে। যেনেকৈ সেই ঘড়ী তোমালোকে বাৰে বাৰে চাই থাকা, এতিয়া এই বেহদৰ ঘড়ী স্মৃতিলৈ আহে। পিতাই ব্ৰহ্মাৰ দ্বাৰা এক ধৰ্মৰ স্থাপনা, শংকৰ দ্বাৰা আসুৰি সৃষ্টিৰ বিনাশ কৰায়। বুদ্ধিয়েও কয় – চক্ৰ নিশ্চয় ঘুৰি থাকে। কলিযুগৰ পাছত সত্যযুগ আহিব। এতিয়া মনুষ্যও বহুত, উপদ্ৰৱো বহুত হৈ থাকে। মিচাইলো (বোমা) সেয়াই। শাস্ত্ৰততো কিমান কথা সাজি দিছে। পিতা আহি বেদ-শাস্ত্ৰৰ সাৰ বুজায়। মুখ্য ধৰ্মও4টা। এই ব্ৰাহ্মণ ধৰ্ম হ’ল পঞ্চম। সকলোতকৈ উচ্চ হৈছে এইটো সৰু ধৰ্ম। যজ্ঞ চম্ভাল কৰোঁতা ব্ৰাহ্মণ হয়। এয়া হৈছে জ্ঞান যজ্ঞ। উপদ্ৰৱ নোহোৱা কৰিবৰ বাবে যজ্ঞ ৰচনা কৰে, তেওঁলোকে ভাবে - এই যুদ্ধ আদি নহওক। হেৰ’, যুদ্ধ নালাগিলে তেন্তে সত্যযুগ কেনেকৈ আহিব, ইমানবোৰ মনুষ্য কলৈ যাব! আমাক সকলো আত্মাক লৈ যায় যেতিয়া নিশ্চয় শৰীৰ ইয়াত এৰিব লাগিব। তোমালোকে আহ্বানো কৰা - হে বাবা, আহি আমাক পতিতৰ পৰা পাৱন কৰি তোলা।\nপিতাই কয় মই নিশ্চয় পুৰণা সৃষ্টিৰ বিনাশ কৰাব লাগিব। পাৱন সৃষ্টি হৈছেই সত্যযুগ, সকলোকে মুক্তিধামলৈ লৈ যাওঁ। সকলোৱে কালকতো আহ্বান কৰে নহয় জানো। এইটো নুবুজে যে আমিতো কালৰো কালক মাতো। পিতাই কয় - এয়াও নাটকত নিৰ্ধাৰিত হৈ আছে। আত্মাসকলক ছিঃ-ছিঃ সৃষ্টিৰ পৰা উলিয়াই শান্তিধামলৈ লৈ যাওঁ। সেয়াতো ভাল কথাই নহয় জানো। তোমালোকে মুক্তিত গৈ পুনৰাই জীৱনমুক্তিত আহিব লাগে তাৰ পাছত আকৌ জীৱন বন্ধনত। ইমানবিলাকতো সত্যযুগত নাহিব পাছত ক্ৰমানুসৰি আহিব সেয়েহে এতিয়া শান্তিধাম আৰু সুখধামক স্মৰণ কৰা। শেষৰ ফালে যিসকল আহে, তেওঁলোকৰতো ভূমিকাই অলপ। প্ৰথমতে নিশ্চয় তেওঁলোকে সুখ পাব। তোমালোকৰ ভূমিকা সকলোতকৈ উচ্চ। তোমালোকে বহুত সুখ পোৱা। ধৰ্ম প্ৰতিষ্ঠাপকসকলেতো কেৱল ধৰ্ম প্ৰতিষ্ঠা কৰে, কাকো লিবাৰেট নকৰে (মুক্তি নিদিয়ে)। পিতাতো ভাৰতত আহি সকলোকে জ্ঞান দিয়ে। তেওঁৱেই সকলোৰে পতিত-পাৱন হয়, সকলোকে লিবাৰেট কৰে (মুক্তি দিয়ে)। অন্য ধৰ্ম প্ৰতিষ্ঠাপকসকলে কোনো সৎগতি কৰিবলৈ নাহে, তেওঁলোক ধৰ্ম প্ৰতিষ্ঠা কৰিবলৈ আহে। তেওঁলোকে কোনো শান্তিধাম সুখধামলৈ লৈ নাযায়, সকলোকে শান্তিধাম-সুখধামলৈ পিতাইহে লৈ যায়। যিয়ে দুখৰ পৰা মুক্ত কৰি সুখ দিয়ে তেওঁৰেই তীৰ্থ হয়। মনুষ্যই বুজি নাপায়, বাস্তৱত সঁচা তীৰ্থতো এজন পিতাৰেই হয়। মহিমাও এজনৰেই হয়। সকলোৱে তেওঁক আহ্বান কৰে - হে লিবাৰেটৰ (মুক্তিদাতা) আহা। ভাৰতেই সঁচা তীৰ্থ হয় য’ত পিতা আহি মুক্তি-জীৱনমুক্তি দিয়ে। সেইবাবে তোমালোকে আকৌ ভক্তি মাৰ্গত তেওঁৰ ডাঙৰ ডাঙৰ মন্দিৰ নিৰ্মাণ কৰা, হীৰা-অলংকাৰেৰে মন্দিৰ নিৰ্মাণ কৰা। সোমনাথৰ মন্দিৰ কিমান ধুনীয়াকৈ নিৰ্মাণ কৰে আৰু এতিয়া চোৱা বাবা ক’ত বহি আছে, পতিত শৰীৰত, পতিত সৃষ্টিত। তোমালোকেহে চিনি পোৱা। তোমালোক পিতাৰ সহায়কাৰী হোৱা। আনক ৰাস্তা দেখুৱাই দিয়াত যিয়ে সহায় কৰিব তেওঁ উচ্চ পদ পাব। এয়াতো নিয়ম হয়। পিতাই কয়, পৰিশ্ৰম কৰা। বহুতক ৰাস্তা দেখুওৱা যে পিতা আৰু উত্তৰাধিকাক স্মৰণ কৰা। 84ৰ চক্ৰ সন্মুখত আছে, এয়া যেন অন্ধৰ আগত আইনাৰ নিচিনা। এইখন ড্ৰামা হুবহু ৰিপিট হয় তথাপিও মোক কোনেও নাজানিব। এনেকুৱা নহয় যে মোৰ মন্দিৰ লুটপাত কৰে তেতিয়া মই কিবা কৰোঁ। নাটকত লুটপাত কৰিবলগীয়াই আছে, পুনৰ লুটপাত কৰি লৈ যাব। মোক আহ্বানেই কৰে পতিতৰ পৰা পাৱন কৰি তুলিবলৈ গতিকে মই আহি তোমালোক সন্তানসকলক পঢ়াও। ড্ৰামাত বিনাশো নিৰ্ধাৰিত হৈ আছে, সেয়া পুনৰ হ’ব। মই কোনো ফু মাৰি নিদিওঁ যে বিনাশ হৈ যাওঁক। এয়া মিচাইল আদি তৈয়াৰ কৰিছে - এয়াও ড্ৰামাত নিৰ্ধাৰিত হৈ আছে। ময়ো ড্ৰামাৰ বন্ধনত বান্ধ খাই আছোঁ। মোৰ ভূমিকা সকলোতকৈ শ্ৰেষ্ঠ - সৃষ্টিক পৰিৱৰ্তন কৰা, পতিতৰ পৰা পাৱন কৰি তোলা। এতিয়া সমৰ্থ কোন? মই নে ড্ৰামা? ৰাৱণো ড্ৰামা অনুসৰি আহিবই লাগে। মোৰ যি জ্ঞান আছে সেয়া আহি দিওঁ। তোমালোক হৈছা শিৱবাবাৰ সেনা। ৰাৱণৰ ওপৰত বিজয়ী হোৱা। পিতাই কয় - চেণ্টাৰ খুলি থাকা। মই পঢ়াবলৈ আহোঁ। মই একো নলওঁ। যি পইচা আদি আছে সেয়া ইয়াত সফল কৰা। এনেকুৱাও নহয় যে সকলো শেষ কৰি ভোকত মৰিবা। ভোকত কোনেও মৰিব নোৱাৰে। বাবাই (ব্ৰহ্মা) সকলো দিলে পিছে ভোকত মৰিল জানো? তোমালোক ভোকত মৰা জানো? শিৱবাবাৰ ভাণ্ডাৰ আছে। আজিকালিতো জগতত চোৱা কিমান মনুষ্য ভোকত মৰি থাকে। এতিয়া তোমালোক সন্তানসকলেতো পিতাৰ পৰা পুৰা উত্তৰাধিকাৰ ল’বলৈ পুৰুষাৰ্থ কৰিব লাগে। এয়া হ’ল আত্মিক নেচাৰ ক্যুৰ (আত্মাক আৰোগ্য কৰাৰ প্ৰাকৃতিক উপায়)। একেবাৰে সহজ কথা কেৱল মুখেৰে কয় - মনমনাভৱ। আত্মাক ক্যুৰ (আৰোগ্য) কৰে সেয়েহে পিতাক অবিনাশী চাৰ্জন (চিকিৎসক) বুলিও কোৱা হয়। কেনেকুৱা ভাল অপাৰেশ্বন (অস্ত্ৰোপচাৰ) শিকায়। মোক স্মৰণ কৰিলে তোমালোকৰ সকলো দুখ দূৰ হৈ যাব। চক্ৰৱৰ্তী ৰজা হৈ যাবা। এই কাঁইটৰ জংঘলত থাকিও এনেকৈ ভাবা যে আমি ফুলৰ বাগিচালৈ গৈ আছোঁ। ঘৰলৈ গৈ আছো। ইজনে-সিজনক সোঁৱৰাই থাকা। আল্লাক স্মৰণ কৰিলে ‘বে’ বাদশ্বাহী পাই যাবা। ভাল বাৰু!\n(1) উচ্চ পদ পাবৰ কাৰণে পিতাৰ পুৰা সহায়কাৰী হ’ব লাগে। অন্ধক ৰাস্তা দেখুৱাব লাগে। বেহদৰ ঘড়ীক সদায় স্মৃতিত ৰাখিব লাগে।\n(2) যজ্ঞ চম্ভালিবৰ কাৰণে সঁচা ব্ৰাহ্মণ হ'ব লাগে। টকা-পইচা আদি যি আছে সেয়া সফল কৰি পিতাৰ পৰা পুৰা উত্তৰাধিকাৰ (সম্পত্তি) ল'ব লাগে।\nস্ব-উন্নতিৰ দ্বাৰা সেৱাত উন্নতি কৰোঁতা সঁচা সেৱাধাৰী হোৱা\nস্ব-উন্নতি সেৱাৰ উন্নতিৰ বিশেষ আধাৰ হয়। স্ব-উন্নতি কম হ'লে তেতিয়া সেৱাও কম হয়। কেৱল কাৰোবাক মুখেৰে পৰিচয় দিয়াটোৱে সেৱা নহয় কিন্তু প্ৰত্যেক কৰ্মৰ দ্বাৰা শ্ৰেষ্ঠ কৰ্মৰ প্ৰেৰণা দিয়া এয়াও সেৱা হয়। যিয়ে মন-বচন-কৰ্মৰে সদায় সেৱাত তৎপৰ হৈ থাকে তেওঁলোকৰ সেৱাৰ দ্বাৰা শ্ৰেষ্ঠ ভাগ্যৰ অনুভৱ হয়। যিমান সেৱা কৰে সিমান নিজেও আগবাঢ়ি যায়। নিজৰ শ্ৰেষ্ঠ কৰ্মৰ দ্বাৰা সেৱা কৰোঁতাসকলে সদায় প্ৰত্যক্ষ ফল প্ৰাপ্ত কৰি থাকে।\nসমীপত আহিবলৈ হ’লে ভবা-কোৱা আৰু কৰা সমান কৰি তোলা।


অসমীয়া ব্যাকৰণ - অসমীয়া ৱিকিপিডিয়া\nকোনো এটা ভাষাৰ মূল ভেটি হ’ল ব্যাকৰণ। অসমীয়া ভাষা সঠিকভাৱে লিপিবন্ধন আৰু প্ৰকাশ কৰিবৰ বাবে কেতবোৰ নীতি নিৰ্দেশনা সমষ্টিকেই অসমীয়া ব্যাকৰণ বোলা হয়। প্ৰখ্যাত লেখক সত্যনাথ বৰাৰ মতে, “যি পুথি পঢ়িলে অসমীয়া ভাষাত কথা ক’বলৈ আৰু অসমীয়া লিপি লিখিবলৈ শিকিব পাৰি, তাক অসমীয়া ভাষাৰ ব্যাকৰণ বোলে”।\n1 অসমীয়া ভাষাৰ ব্যাকৰণ চৰ্চাৰ ইতিহাস\n2 ধ্বনি বা বাগ্‌ধ্বনি\n3 ব্যাকৰণৰ অন্তৰ্গত বিষয়সমূহ\n4 বিভক্তিৰ প্ৰকাৰ\n5 চন্দ্ৰবিন্দুৰ ব্যৱহাৰ\n7 ক্ৰিয়াৰ ভাব ৰূপ\n8 ণত্ববিধি আৰু ষত্ববিধি\n11 লগতে চাওক\nঅসমীয়া ভাষাৰ ব্যাকৰণ চৰ্চাৰ ইতিহাস[সম্পাদনা কৰক]\nব্যাকৰণ চৰ্চাৰ আৰম্ভ হৈছিল প্ৰাচীন ভাৰতবৰ্ষত, বৈদিক সাহিত্যৰ লগতে বিভিন্ন ব্ৰাহ্মণ গ্ৰন্থসমূহৰ মাজেদি। অৱশ্যে এনে চিন্তাই সুনিৰ্দিষ্ট ৰূপ লাভ কৰে পাণিনিৰ দ্বাৰা ৰচিত ‘অষ্টাধ্যায়ী’ নামে খ্যাত “শব্দানুশাসনম” নামৰ গ্ৰন্থৰ মাজেৰে। অসমত এই ব্যাকৰণ চৰ্চাৰ আৰম্ভ হয় উনবিংশ শতিকাত, ইংৰাজ বিষয়া আৰু আমেৰিকান মিছনেৰীসকল অসমলৈ অহাৰ পাছতহে। ১৮৩৯ চনত ইংৰাজ বিষয়া উইলিয়াম ৰবিন্সন চাহাবে ৰচনা কৰা “A Grammar of the Assamese Language” নামৰ ব্যাকৰণখনেই হ’ল অসমীয়া ভাষাৰ প্ৰথম ব্যাকৰণ।\nধ্বনি বা বাগ্‌ধ্বনি[সম্পাদনা কৰক]\nপ্ৰধান প্ৰবন্ধ: ধ্বনি (ব্যাকৰণ)\nধ্বনি বা বাগ্‌ধ্বনি : মানুহে কথা বতৰা পাতোঁতে মুখেৰে বায়ুৰ সোঁতৰ সহায়ত যি মাত উলিয়ায় সেই মাতৰ ক্ষুদ্ৰ ক্ষুদ্ৰ ভাগ বা খণ্ডবোৰকে বাগ্‌ধ্বনি, বা চমুকৈ ধ্বনি বোলে। ধ্বনি, ধ্বনিগুণ আৰু লয়ৰ বিশ্লেষণাত্মক আলোচনাক ধ্বনিবিজ্ঞান (Phonetics) আৰু বৰ্ণবিজ্ঞানৰ (phonemics) অন্তৰ্ভুক্ত কৰা হয়। প্ৰাকৃতিৰ বিচাৰ বিশ্লেষণৰ নাম প্ৰাকৃতিবিজ্ঞান (morphemics and morphology)। বিভিন্ন স্তৰত এইবোৰৰ ভাষানিৰপেক্ষ বিচাৰ বিশ্লেষণ হ’ব পাৰে; আৰু সেই কাৰণে সামান্য (general) ধ্বনিবিজ্ঞান, বৰ্ণবিজ্ঞান আৰু প্ৰাকৃতিবিজ্ঞান তথা সমস্ত বাগ্‌বিজ্ঞানৰ (general linguistics) সৃষ্টি হৈছে। বাগ্‌বিজ্ঞানৰ আলোচনা পদ্ধতি ভাষানিৰপেক্ষ হোৱা বাবে জগতৰ ভিন ভিন ভাষাৰ বিশ্লেষণত বা ব্যাকৰণত একেবোৰ পাৰিভাষিক শব্দৰ প্ৰয়োগ হ’ব পাৰে। সেয়েহে, ভাষাৰ লিখিত ৰূপদানত আন্তঃৰাষ্ট্ৰীয় ধ্বনিলিপি (International Phonetic Alphabet) স্বীকৃতি হ’ব পাৰিছে।\nব্যাকৰণৰ অন্তৰ্গত বিষয়সমূহ[সম্পাদনা কৰক]\nপদ: - বাক্যত ব্যৱহাৰ হোৱা প্ৰত্যেকটি পদৰ বিশেষ বিৱৰণ বা পৰিচয় দিয়াকেই পদ বোলে। পদ পাঁচ প্ৰকাৰৰ।\nবিশেষ্য:- মানুহ, স্থান, বস্তু, গুণ, অথবা কোনো ক্ৰিয়া বুজাবলৈ ব্যৱহাৰ কৰা শব্দ। যেনে:-\nবিশেষণ:- বিশেষ্যৰ গুণ বা ধৰ্ম প্ৰকাশ কৰা শব্দ।\nসৰ্বনাম:- বিশেষ্যৰ সলনি ব্যৱহাৰ কৰা শব্দ। যেনে- মই, তেওঁ, সি আদি।\nক্ৰিয়া:- যি শব্দই কোনো কাৰ্য শেষ হোৱা বুজায় তাকে ক্ৰিয়া বোলে।\nঅব্যয়:- যি পদৰ কোনো অৱস্থাতে পৰিৱৰ্তন নহয়, তাক অব্যয় বোলে।\nবচন:- বচন শব্দৰ সাধাৰণ অৰ্থ কথা, উক্তি বা বক্তব্য। বচন শব্দই ভাষাৰ আলোচনাত পদে বুজোৱা সংখ্যা বা পৰিমাণ বুজায়।\nলিঙ্গ:- যি চিনৰ দ্বাৰা স্ত্ৰী-পুৰুষৰ ভেদ প্ৰকাশ কৰা হয়, তাক লিঙ্গ বোলে।\nসমাস:- পৰস্পৰ অৰ্থত সম্পৰ্ক থকা দুই বা তাতোধিক পদ লগ লাগি এটা পদ হোৱাকে সমাস বোলে। যেনেঃ ঘৰত যি ওপজে = ঘৰওপজা। ই ৬ প্ৰকাৰৰ। ১. দ্বন্দ্ব সমাস ২. বহুব্ৰীহি সমাস ৩. কৰ্মধাৰয় সমাস ৪. তৎপুৰুষ সমাস ৫. দ্বিগু সমাস ৬. অব্যয়ীভাব সমাস\nবিভক্তি:- নাম শব্দ বা প্ৰকিপাদিক আৰু ধাতুৰ পাছত যিবোৰ চিন যোগ হৈ পদ গঠন হয়, তাকেই বিভক্তি বোলে। বিভক্তি দুই প্ৰকাৰৰ - ১. শব্দ বিভক্তি আৰু ২. ক্ৰিয়া বিভক্তি\nবিভক্তিৰ প্ৰকাৰ[সম্পাদনা কৰক]\nমনৰ ভাব প্ৰকাশ কৰিবলৈ বাক্য ব্যৱহাৰ কৰোঁতে সেই বাক্যৰ বা ক্ৰিয়াৰ লগত আন আন শব্দৰ পাৰস্পৰিক সংগতি বা সম্বন্ধ ৰাখি প্ৰাতিপদিকৰ পিছত কিছুমান বৰ্ণ বা বৰ্ণ সমষ্টি যোগ কৰা হয়। সেই বৰ্ণ বা বৰ্ণ সমষ্টিকেই শব্দ বিভক্তি বোলে। শব্দ বিভক্তি ৭ প্ৰকাৰৰ আছে। তলত উল্লেখ কৰা হ’ল।\nপ্ৰথমা বিভক্তি – এ (ই):-\n(আ-কাৰান্ত শব্দৰ পিছত ‘এ’ বিভক্তিৰ ঠাইত ‘ই’ যোগ হয়) যেনে :শিখা + এ = শিখাই (ই, ঈ, ঐ-কাৰান্ত শব্দৰ পিছত ‘এ’ বিভক্তিৰ ঠাইত ‘য়’ আৰু উ,ঊ,ঔ-কাৰান্ত শব্দৰ পিছত ‘এ’ বিভক্তিৰ ঠাইত ‘ৱ’ যোগ হয়) যেনে : হৰি + এ= হৰিয়ে। মধু + এ= মধুৱে।\nদ্বিতীয়া বিভক্তি – ক:-\nকৰ্ম কাৰকত দ্বিতীয়া বিভক্তি যোগ হয়। অপ্ৰাণীবাচক কৰ্মত দ্বিতীয়া বিভক্তি লোপ পায়। যেনে—ভাতক খাওঁ। ইয়াত ক লোপ পাই ভাত খাওঁ হৈছে। প্ৰাণীবাচক কৰ্মত দ্বিতীয়া বিভক্তি ব্যৱহাৰ হয়। যেনে – তাইক ভাল পাওঁ\nতৃতীয়া বিভক্তি – এ, ৰে, দি, দ্বাৰা, দ্বাৰাই:-\nকৰণ কাৰকত তৃতীয়া বিভক্তি হয়। যেনে – হাতে, হাতেৰে, হাতেদি ষষ্ঠী বিভক্তিৰ পিছত অনুসৰ্গ ৰূপে দ্বাৰ ব্যৱহাৰ হয়। দ্বাৰ শব্দৰ লগত আ যোগ কৰি কৰণ বোধক অনুসৰ্গ দ্বাৰা সৃষ্টি কৰা হয়। দ্বাৰা শব্দৰ পিছত এ যোগ কৰি দ্বাৰাএ = দ্বাৰাই বা দ্বাৰায় উদ্ভৱ হৈছে। যেনে—ৰামৰদ্বাৰা বা দ্বাৰাই(দ্বাৰায়)\nচতুৰ্থী বিভক্তি – লৈ:-\nদিশ, লক্ষ্য, উদ্দেশ্য প্ৰকাশ কৰিবলৈ চতুৰ্থী বিভক্তি ব্যৱহৃত হয়। যেনে—ঘৰলৈ, স্কুললৈ আহ্, যা, চা আদি ধাতুৰ লগত চতুৰ্থী বিভক্তি হয়। যেনে – ঘৰলৈ যা। ভৱিষ্যত কালত ক্ৰিয়া সম্পন্ন বুজাবলৈ কালবাচক শব্দত চতুৰ্থী বিভক্তি যোগ হয়। যেনে – কাইলৈ যাম।\nপঞ্চমী বিভক্তি – ৰ, পৰা:-\nঅপাদান কাৰকত পঞ্চমী বিভক্তি যোগ হয়। ব্যাপ্তি, উৎপন্ন, মুক্তি, আৰম্ভ আদি ভাব বুজালে অপাদান কাৰক হয়। যেনে – গছৰ পৰা গুটি সৰে। কালবাচক আৰু স্থানবাচক শব্দৰ সীমা বুজালে পঞ্চমী বিভক্তি যোগ হয়। যেনে – সৰু কালৰ পৰা সি দুষ্ট।\nষষ্ঠী বিভক্তি – ৰ:-\nনাম শব্দ বা সংজ্ঞা শব্দৰ মাজত সম্বন্ধ বুজাবলৈ ষষ্ঠী বিভক্তি যোগ হয়। যেনে – গৰুৰ গাখীৰ। 'গাখীৰ' নামৰ শব্দৰ 'গৰু' নামৰ শব্দৰ লগত সম্বন্ধ আছে। সেইকাৰণে ষষ্ঠী বিভক্তি যোগ হৈছে। ভাববাচ্যৰ বাক্যত কৰ্তৃকাৰকত ষষ্ঠী বিভক্তি যোগ হয়। যেনে – মোৰ যোৱা নহ’ব।\nসপ্তমী বিভক্তি – ত, এ:-\nঅধিকৰণ কাৰকত সপ্তমী বিভক্তি যোগ হয়। যেনে- স্কুলত কোনো নাই। তুলনা বুজাবলৈ সপ্তমী বিভক্তি ব্যৱহাৰ হয়। যেনে – ৰীণাতকৈ বীণা ডাঙৰ। অসমাপিকা ক্ৰিয়া লোপ পালে সপ্তমী বিভক্তি হয়। যেনে : ৰামৰ কথাত সকলো স্তম্ভিত হ’ল। ইয়াত ‘কথা শুনি’ৰ অসমাপিকা ক্ৰিয়া লোপ পাই অকল কথা আছে। গতিকে সপ্তমী বিভক্তি যোগ হৈ কথাত হৈছে।\nচন্দ্ৰবিন্দুৰ ব্যৱহাৰ[সম্পাদনা কৰক]\nঅসমীয়া ভাষাত চন্দ্ৰবিন্দুৰ ব্যৱহাৰ এটা মনকৰিবলগীয়া বিষয়। চন্দ্ৰবিন্দুৰ ব্যৱহাৰৰ ক্ষেত্ৰত ড॰ মহেশ্বৰ নেওগৰ 'নিকা অসমীয়া ভাষা' আৰু ড॰ গোলোকচন্দ্ৰ গোস্বামীৰ 'অসমীয়া ব্যাকৰণ-প্ৰৱেশ' নামৰ কিতাপ দুখনত উল্লেখ কৰা নিয়মসমূহ তলত আলোচনা কৰা হ'ল।\nঅসমীয়া নিত্য বৰ্তমানৰ প্ৰথমাৰ সকলো ক্ৰিয়াতে ওঁ বিভক্তি যোগ হয়। সেয়ে ওঁ বিভক্তি থকা শব্দত চন্দ্ৰবিন্দু যোগ হয়। যেনে-মই কাম কৰোঁ, মই ভাত খাওঁ, আমি গান গাওঁ। একেদৰে ধৰোঁ, বহোঁ, উঠোঁ ইত্যাদি।\nমনকৰিবলগীয়া কথা যে, ওঁ থাকিলেই চন্দ্ৰবিন্দু নহয়। যেনে- মই মনে মনে গুণো, কাণ পাতি শুনো। ইয়াৰ কাৰণ হৈছে ঙ, ঞ, ণ, ন, ম আদি অনুনাসিক ব্যঞ্জন থাকিলে তাৰ ওপৰত চন্দ্ৰবিন্দু লিখা নহয়। এনেধৰণৰ ব্যঞ্জন বৰ্ণসমূহে নিজেই অনুনাসিক উচ্চাৰণ ধৰি ৰাখে।\nকৰাঁ, যোৱাঁ, কৰিবাঁ, হ'বাঁ এইবোৰ অনুজ্ঞাৰ ক্ৰিয়া। এইবোৰত চন্দ্ৰবিন্দু প্ৰয়োগ হয়।[উদ্ধৃতিৰ প্ৰয়োজন]\nআহোঁতে, উঠোঁতে, বহোঁতে, খাওঁতে এইবোৰত 'ওঁতে' প্ৰত্যয় যোগ হোৱাৰ বাবে চন্দ্ৰবিন্দু ব্যৱহাৰ হয়। "সকলো কালত কোনো এটা ক্ৰিয়া কৰি থাকোঁতেই আন এটা ক্ৰিয়া হোৱা অৰ্থ বুজাবলৈ ধাতুৰ পিছত ওঁ-তে প্ৰত্যয় হৈ অসমাপিকা ক্ৰিয়া হয়। " এইবোৰত চন্দ্ৰবিন্দু ব্যৱহাৰ কৰিবলৈ পাহৰিব নালাগে।\nআহোঁতা, নিওঁতা, দিওঁতা, খাওঁতা, কৰোঁতা আদিৰ পিছত ওঁ-তা কৃতপ্ৰত্যয় যোগ হৈছে। ইয়াত চন্দ্ৰবিন্দুৰ ব্যৱহাৰ হয়।\nসংস্কৃতৰ পৰা ওলোৱা কিছুমান অসমীয়া শব্দৰ মূল শব্দটোত ং, ঙ, ঞ, ণ, ন, ম আদি থাকিলেই অসমীয়া শব্দত চন্দ্ৰবিন্দু ব্যৱহাৰ হয়। যেনে-গ্ৰাম > গাঁওকণ্টক > কাঁইটঅঙ্ক > আঁকসঞ্চ > সাঁচৱংশ > বাঁহ পঞ্চ > পাঁচ ইত্যাদি।\nকিন্তু কেতিয়াবা মূলৰ ং, ঙ, ঞ, ণ, ন, ম নথকাকৈয়ে অসমীয়া ভাষাত কিছুমান স্বতঃঅনুনাসিক (spontaneous nasalisation) হোৱা দেখা যায়। যেনে- সঁচা, ছাঁ, আঁহত, ঘোঁৰা, ফেঁচা ইত্যাদি। এইবোৰত অনুনাসিকতাই মূল কাৰণ।\n'ও' থাকিলেও চন্দ্ৰবিন্দু বহুৱাৰ কোনো নিয়ম নাই। যেনে- নেওগ, নেওতা ইত্যাদি।\nবহুবচন বুজোৱা -হঁত প্ৰত্যয়ত সদায় চন্দ্ৰবিন্দু দিব লাগে। যেনে- সিহঁত, তহঁত।\nমনকৰিবলগীয়া কথা যে, অসমীয়া ভাষাত চন্দ্ৰবিন্দুৰ ব্যৱহাৰে শব্দৰ অৰ্থও পৃথক কৰিব পাৰে। যেনে-\nকাঁহ (এবিধ ধাতু ), কাহ (ডিঙিৰ খচখচনিত মুখেৰে কৰা শব্দ)\nকাঁচ (দাপোন ), কাচ (সাজ পাৰ কৰা)\nআঁহ (ফল মূল্, গছ আদিৰ ভিতৰত থকা সূতাৰ দৰে সূক্ষ্ম অংশ ), আহ (আমন্ত্ৰণ কৰা)\nবাঁহ (এবিধ গছ ),বাহ (চৰাইৰ ঘৰ)\nআঁহত (এবিধ গছ ), আহত (আঘাত পোৱা)\nভাঁজ (কোণ, পাক ), ভাজ (তেলত সিদ্ধ কৰা )\nপাঁচ (সংখ্যা), পাচ (পাচত)\nধোঁৱা ( জুইৰ পৰা উদ্ভৱ হোৱা বাষ্প), ধোৱা (নিকা কৰা )।\nকাৰক (Case সংজ্ঞা: ক্ৰিয়াৰ লগত যাৰ অন্বয় বা সম্বন্ধ আছে, তাক কাৰক বোলে। অসমীয়াত ছবিধ কাৰক আছে। তলত উল্লেখ কৰা হ'ল। ■কৰ্তা কাৰক (Nominative) ■কৰ্ম কাৰক (Accusative) ■কৰণ কাৰক (Instrumental) ■সম্প্ৰদান কাৰক (Dative) ■অপাদান কাৰক (Ablative) ■অধিকৰণ কাৰক (Locative)\nকৰ্তা কাৰক: যি স্বতন্ত্ৰ অৰ্থাৎ প্ৰধান ভাৱে কোনো কাম কৰে সেয়ে কৰ্তা। ক্ৰিয়া সম্পাদনত ক্ৰিয়াৰ লগত কৰ্তাৰ প্ৰধান সম্বন্ধ। কৰ্তৃ-বাচ্যৰ বাক্যত কৰ্তাত প্ৰথমা বিভক্তিৰ প্ৰয়োগ হয়। যেনে- সি যায়। ইয়াত যোৱা ক্ৰিয়া 'সি' সম্পাদন কৰিছে বাবে 'সি' কৰ্তা। কিছুমান অকৰ্মক ক্ৰিয়াৰ কৰ্তাত 'এ' বিভক্তি যোগ নহয়। যেনে- ৰাম আহিল। গছ পৰিল। আনহাতে, হাঁহ, কান্দ, নাচ, আদি অকৰ্মক ধাতুৰ কৰ্তাত ১মা বিভক্তি 'এ' যোগ হয়। যেনে- হাঁহে, কান্দে, নাচে ইত্যাদি। কৰ্ম বাচ্যৰ বাক্যত কৰ্তাতো ১মা বিভক্তি হয়। কৰ্তাত ৩য়া বা ষষ্ঠী বিভক্তি যোগ হয়। যেনে- তেওঁৰ ব্যাকৰণ লিখা হ'ল। বা তেওঁৰদ্বাৰা ব্যাকৰণ লিখা হ'ল। উভয় বাক্যতে 'ব্যাকৰণ' কৰ্ম হলেও 'হ'ল' ক্ৰিয়াৰ কৰ্তা ৰূপে প্ৰয়োগ হৈছে। প্ৰকৃত কৰ্তা তেওঁ। উক্ত কৰ্ম বাচ্যৰ প্ৰথম বাক্যত কৰ্তাত ষষ্ঠী আৰু দ্বিতীয় বাক্যত তৃতীয়া বিভক্তি প্ৰয়োগ হৈছে।\nকৰ্ম কাৰক: যাৰ ওপৰত ক্ৰিয়া হয় বা ক্ৰিয়াৰ যি ব্যাপ্য বা ইপ্সিত তাকেই কৰ্ম বুলি কোৱা হয়। অৰ্থাৎ কৰ্তাই যাৰ ওপৰত ক্ৰিয়া কৰি সম্পূৰ্ণতা লাভ কৰে সেয়েই কৰ্ম। কৰ্ম কাৰকত দ্বিতীয়া বিভক্তি যোগ হয়। যেনে- ৰহিমে অঞ্জলিক ভাল পায়। ইয়াত 'ৰহিমে' কৰ্তা কাৰক। আৰু 'অঞ্জলি'ৰ ওপৰত 'ভাল পোৱা' ক্ৰিয়া ব্যাপ্ত হৈছে। গতিকে 'অঞ্জলি'ৰ লগত ২য়া বিভক্তিৰ চিন 'ক' যোগ হৈছে। কিছুমান ক্ৰিয়াৰ দুটা কৰ্ম থাকে। সেই ক্ৰিয়াবোৰক দ্বিকৰ্মক ক্ৰিয়া কোৱা হয়। অপ্ৰাণীবাচক কৰ্মটো ক্ৰিয়াটোৰ প্ৰধান বাবে মুখ্য প্ৰাণীবাচক কৰ্মটোক গৌণ কৰ্ম কোৱা হয়। অপ্ৰাণীবাচক অৰ্থাৎ মুখ্য কৰ্মত বিভক্তি লোপ পায়। যেনে- সি মোক কিতাপখন দিলে। 'মোক' প্ৰাণীবাচক বাবে গৌণ কৰ্ম। গতিকে ২য়া বিভক্তি যোগ হৈছে। আনহাতে 'কিতাপখন' অপ্ৰাণীবাচক বাবে মুখ্য কৰ্ম। গতিকে ২য়া বিভক্তি লোপ পাইছে। অসমাপিকা ক্ৰিয়াৰ কৰ্ম থাকিব পাৰে। সেই কৰ্মতো ২য়া বিভক্তি হয়। অপ্ৰাণীবাচক কৰ্ম হ'লে ২য়া বিভক্তি লোপ পায়। যেনে- সি ভাত খাই স্কুললৈ গ'ল। ইয়াত 'খাই' অসমাপিকা ক্ৰিয়াৰ 'ভাত' কৰ্ম। অসমাপিকা ক্ৰিয়া বাবে ২য়া বিভক্তি লোপ পাইছে।\nকৰণ কাৰক: কৰ্তাই যাৰ দ্বাৰা ক্ৰিয়া সম্পাদন কৰে তাকেই কৰণ কাৰক বোলে। কৰণ কাৰকত ৩য়া বিভক্তি যোগ হয়। যেনে- অসীমে কটাৰীৰে তামোল কাটিছে। ইয়াত তামোল 'কাটিছে' ক্ৰিয়াটো 'অসীম' কৰ্তাই 'কটাৰী'ৰ দ্বাৰা সম্পাদন কৰিছে। গতিকে 'কটাৰীৰে' কৰণ কাৰক আৰু ইয়াত ৩য়া বিভক্তি যোগ হৈছে। সম্প্ৰদান কাৰক: যাৰ উদ্দেশ্য নিজ স্বত্ব ত্যাগ কৰি কিবা এটা বস্তু দান কৰি দিয়া বুজায়, তাকেই সম্প্ৰদান কাৰক বোলে। যেনে- গোপাললৈ শৰাই এখন দিবা। সম্প্ৰদান কাৰকত সাধাৰণতে চতুৰ্থী বিভক্তি যোগ হয়। কিন্তু কেতিয়াবা ২য় বিভক্তিও যোগ হয়। যেনে- গুৰুক দক্ষিণা দিলোঁ। অপাদান কাৰক: যাৰপৰা পৃথক হোৱা, উৎপন্ন হোৱা, আৰম্ভ হোৱা, নীৰস্ত হোৱা, ভয় পোৱা, ৰক্ষা পোৱা, অন্তৰ্ধান হোৱা, ব্যাপ্ত বা স্খলন হোৱা বুজায় তাকে অপাদান কাৰক বোলে। অপাদান কাৰকত ষষ্ঠী বিভক্তিৰ চিন ব্যৱহাৰ হোৱাৰ উপৰিও পৰা অনুসৰ্গ যোগ কৰা হয়। যেনে- পৃথক-- তিলৰপৰা তেল ওলায়। জন্ম-- গুটিৰপৰা গছ হয়। আৰম্ভ-- ১ তাৰিখৰ পৰা তুমি আহিবা। ভয়-- বনত বাঘৰপৰা সাৱধান। ৰক্ষা-বেমাৰৰপৰা ৰক্ষা পাবলৈ সাৱধান হ'বা। অন্তৰ্ধান- মানুহজন সভাৰপৰা গুছি গ'ল। ব্যাপ্তি-- সোমবাৰৰপৰা সি অহা নাই। স্খলন-- গছৰপৰা ফল সৰিল।\nঅধিকৰণ কাৰক: যি ক্ৰিয়াৰ আধাৰ অৰ্থাৎ কৰ্তা আৰু কৰ্মই যাৰ ওচৰত ক্ৰিয়া সম্পাদন কৰে তাকেই অধিকৰণ কাৰক বোলে। অধিকৰণ কাৰকত সপ্তমী বিভক্তি যোগ হয়। যেনে- পানীত মাছ থাকে। ইয়াত 'আছে' ক্ৰিয়াৰ আধাৰ পানী। গতিকে অধিকৰণ কাৰক। অধিকৰণ কাৰক প্ৰধানকৈ দুবিধ। তলত উল্লেখ কৰা হ'ল। (ক) কালাধিকৰণ (খ) আধাৰাধিকৰণ (ক) কালাধিকৰণ: যি সময়ত ক্ৰিয়া সম্পন্ন হয় তাকেই কালাধিকৰণ কোৱা হয়। যেনে- সন্ধ্যা সময়ত ঘূৰি ফুৰা অনুচিত। (খ) আধাৰাধিকৰণ: যি ক্ৰিয়াৰ আধাৰ অৰ্থাৎ য'ত ক্ৰিয়া সম্পন্ন হয় তাকেই আধাৰাধিকৰণ কোৱা হয়। ইয়াক তিনিটা ভাগত ভগাব পাৰি। (১) একদেশ -- পানীত মাছ থাকে। (গোটেইখিনি পানীত মাছ নাথাকে, কিছু অংশতহে থাকে) (২) ব্যাপ্ত -- সাগৰৰ পানীত লোণ আছে। (গোটেই সাগৰৰ পানীতেই লোণ থাকে) (৩) বিষয় -- গীতাৰ গানত বৰ ৰাপ। (ইয়াত 'গান' বিষয়ৰ ওপৰত ক্ৰিয়া সম্পন্ন হৈছে।\nক্ৰিয়াৰ ভাব ৰূপ[সম্পাদনা কৰক]\nক্ৰিয়াৰ ভাব ৰূপ (Moods) :- বাক্যত ব্যৱহৃত বিভিন্ন ক্ৰিয়াৰ প্ৰকাশৰ প্ৰক্ৰিয়া বা ভাব-ৰূপ বা অৰ্থ বুজাবলৈ চাৰিবিধ ভাব-ৰূপৰ সহায় লোৱা হয়।\n১) নিৰ্দেশক (Indicative)\n২) সম্ভাব্য (Conditional)\n৩) অনুজ্ঞা (Imperative)\n৪) নিমিত্তাৰ্থক (Infinitive)\nনিৰ্দেশক ভাব-ৰূপ – সাধাৰণ ভাবে ক্ৰিয়াৰ ভাব প্ৰকাশ কৰা ক্ৰিয়াৰ ৰূপক নিৰ্দেশক ৰূপ বোলে। যেনে – খাওঁ, খাম ইত্যাদি। ইয়াত কেৱল ক্ৰিয়াৰ কাৰ্য্যৰ কথা উল্লেখ আছে আৰু ক্ৰিয়াৰ ভাব-ৰূপ প্ৰত্যক্ষ ভাবে প্ৰকাশ পাইছে।\nসম্ভাব্য ভাব-ৰূপ – সম্ভাৱনা থকা অৰ্থ বুজাবলৈ ক্ৰিয়াৰ যি ৰূপ হয়, তাকেই সম্ভাব্য ভাব-ৰূপ বোলা হয়। যেনে – যদি তুমি আহিলাহেঁতেন একেলগে ফুৰিবলৈ গ’লোহেঁতেন। ইয়াত ‘গ’লোহেঁতেন’ ক্ৰিয়াই সম্ভাৱনা প্ৰকাশ কৰিছে। ( সম্ভাব্য ক্ৰিয়া প্ৰকাশ কৰিবলৈ, যদি, হেঁতেন, হ’বলা ইত্যাদিৰ সহায় লোৱা হয়। যেনে - যদি তুমি আহিলাহেঁতেন একেলগে ফুৰিবলৈ গ’লোহেঁতেন। এই বাক্যত ‘যদি’ আৰু ‘হেঁতেন’ৰ সহায় লোৱা হৈছে। আনহাতে অনিশ্চিত অৰ্থত ‘হ’বলা’ বা ‘হ’ব পায়’ ব্যৱহাৰ কৰা হয়। যেনে – সি কামটো কৰিব হ’বলা। )\nঅনুজ্ঞা ভাব-ৰূপ – আদেশ, অনুৰোধ, প্ৰাৰ্থনা, আশীৰ্বাদ ইত্যাদি অৰ্থ প্ৰকাশ কৰা ক্ৰিয়াৰ ৰূপক অনুজ্ঞা ভাব-ৰূপ বোলে। যেনে – আদেশ অৰ্থ – কামটো সোনকালে কৰা আৰু ঘৰলৈ যোৱা। আশীৰ্বাদ অৰ্থ – তোমালোকৰ মঙ্গল হ’ক (হওক)। ( অনুজ্ঞা ভাব-ৰূপ কেৱল বৰ্তমান আৰু ভৱিষ্যত কালতহে হয় )\nনিমিত্তাৰ্থক ভাব-ৰূপ – কোনো ক্ৰিয়া সম্পাদনৰ বাবে বা নিমিত্তে আন ক্ৰিয়া সম্পাদিত হ’লে সম্পাদনৰ নিমিত্তে থকা ক্ৰিয়াটোৰ ভাব-ৰূপক নিমিত্তাৰ্থক ভাব-ৰূপ বোলা হয়। যেনে – মই তাইৰ ওচৰত অংক শিকিবলৈ আহিছোঁ। ইয়াত ‘আহিছোঁ’ ক্ৰিয়া ‘শিকা’ ক্ৰিয়া সম্পাদনৰ নিমিত্তে হৈছে। গতিকে ‘শিকিবলৈ’ নিমিত্তাৰ্থক ভাব-ৰূপ।\nণত্ববিধি আৰু ষত্ববিধি[সম্পাদনা কৰক]\nপ্ৰধান প্ৰবন্ধ: ণত্ববিধি (ব্যাকৰণ) আৰু ষত্ববিধি (ব্যাকৰণ)\nণত্ববিধি (Change of ন into ণ) : সংস্কৃত ভাষাত দন্ত্য ন কেতিয়া আৰু কেনেকৈ মূৰ্ধন্য ণ হয় তাক জানিবৰ কিছুমান নিৰ্দিষ্ট নিয়ম আছে। সেই নিয়মবোৰকে ণত্ববিধি বোলে।\nবিধি শব্দৰ অৰ্থ বিধান বা নিয়ম। ণত্ববিধি সংস্কৃত ভাষাৰহে বিধান। আমি সংস্কৃত ভাষাৰ অসংখ্য শব্দ অসমীয়া ভাষাত ব্যৱহাৰ কৰোঁ। সেয়েহে সেইবোৰ শব্দত সংস্কৃত ভাষাৰ বিধান মানিব লাগে।\nষত্ববিধি (Change of স into ষ) : বৰ্ণগত পৰিৱেশ ভেদে, অৰ্থাৎ ঠাই লৈ একেটা ধাতুৰে বা একেটা শব্দৰে দন্ত্য স মূৰ্ধন্য ষ -লৈ ৰূপান্তৰ হোৱাৰ নিয়মকে ষত্ববিধি বোলে।\nপ্ৰধান প্ৰবন্ধ: সন্ধি\nসন্ধি হ'ল ওচৰাচৰিকৈ থকা দুই বৰ্ণৰ মিলন। অসমীয়া ভাষাত সন্ধি ৩ প্ৰকাৰৰ― স্বৰসন্ধি, ব্যঞ্জন সন্ধি আৰু বিসৰ্গ সন্ধি। সন্ধিৰ ব্যৱহাৰ সংস্কৃত ভাষাতহে অধিক, পিচে অসমীয়া ভাষাত সংস্কৃত শব্দৰ অত্যধিক ব্যৱহাৰৰ বাবে অসমীয়া ব্যাকৰণতো সন্ধিৰ আলোচনা কৰা হয়।\n↑ গোস্বামী, ড॰ শ্ৰীগোলোকচন্দ্ৰ (2000). বাগ্‌ধ্বনি. পৃষ্ঠা. 31-34.\n↑ 4.0 4.1 গোস্বামী, ড॰ শ্ৰীগোলোকচন্দ্ৰ (2012). অসমীয়া ব্যাকৰণ প্ৰৱেশ. বীণা লাইব্ৰেৰী. পৃষ্ঠা. 71-75.\n↑ গোস্বামী, ড॰ শ্ৰীগোলোকচন্দ্ৰ (2012). অসমীয়া ব্যাকৰণ প্ৰৱেশ. বীণা লাইব্ৰেৰী. পৃষ্ঠা. 75-77.\n↑ ড॰ দাস আৰু ড॰ ভট্টাচাৰ্যৰ ৰচনা সঞ্চয়ন, ৮ম সংস্কৰণ\nঅসমীয়া ভাষাৰ বহল ব্যকৰণ, লেখক সত্যনাথ বৰা\n"https://as.wikipedia.org/w/index.php?title=অসমীয়া_ব্যাকৰণ&oldid=316579"ৰ পৰা অনা হৈছে\nএই পৃষ্ঠাখন ১৫ মাৰ্চ, ২০২২ তাৰিখে ১৪:২৭ বজাত অন্তিম সংশোধন কৰা হৈছিল।


হিন্দ স্বৰাজ - অসমীয়া ৱিকিপিডিয়া\nহিন্দ স্বৰাজ মহাত্মা গান্ধীৰ দ্বাৰা লিখিত এখন গ্ৰন্থ। এই গ্ৰন্থ ১৯০৯ত লিখা হৈছিল। তেওঁ এই গ্ৰন্থত নিজৰ স্বৰাজ, আধুনিক সভ্যতা আৰু যান্ত্ৰিকীকৰণৰ বিষয়ে মত দাঙি ধৰিছে।\n2 মুখ্য যুক্তি\nগান্ধীয়ে এই গ্ৰন্থ নিজৰ মাতৃভাষা গুজৰাটীত লিখিছিল ১৩ নৱেম্বৰৰপৰা ২২ নৱেম্বৰলৈ এছএছ কিল্‌ডনান কেচেলত লণ্ডনৰপৰা দক্ষিণ আফ্ৰিকা যাত্ৰা কৰাৰ সময়ত। এই গ্ৰন্থত গান্ধীয়ে আধুনিক বিশ্বৰ সমস্যা, সেই সমস্যাসমূহৰ কাৰণ আৰু তেওঁৰ বিচাৰত সমাধানৰ বিষয়ে আলোচনা কৰিছে। কিতাপখনৰ গুজৰাটী সংস্কৰণ ব্ৰিটিছ প্ৰশাসনে নিষিদ্ধ ঘোষণা কৰিছিল। তাৰ পাছত গ্ৰন্থখন ইংৰাজীলৈ অনুবাদ কৰা হ'ল। এই ইংৰাজী অনুবাদ নিষিদ্ধ কৰা নহ'ল কাৰণ প্ৰশাসনৰ মতে এই গ্ৰন্থই ব্ৰিটিছ বিচাৰধাৰা ইতিমধ্যেই গ্ৰহণ কৰা ইংৰাজী জনা ভাৰতীয়ৰ ওপৰত বিশেষ প্ৰভাৱ বিস্তাৰ কৰিবলৈ সক্ষম নহ'ব। পাছলৈ এই গ্ৰন্থ ফৰাচী ভাষালৈও অনুবাদ কৰা হ'ল।\nমুখ্য যুক্তি[সম্পাদনা কৰক]\nএই গ্ৰন্থ দুই চৰিত্ৰৰ কথোপকথন ৰূপে প্ৰকাশিত- পাঠক (সেই সময়ৰ গাঁৱলীয়া ভাৰতীয়) আৰু সম্পাদক (গান্ধী)। ভাৰতৰ স্বাধীনতাৰ বিষয়ে সেই সময়ত সাধাৰণতে প্ৰচলিত বিচাৰধাৰাসমূহৰ বিষয়ে এই গ্ৰন্থত আলোচনা কৰা হৈছে।\nচাৰি ধৰণৰ যুক্তি ব্যৱহাৰ কৰা হৈছে:\nপ্ৰথমে গান্ধীয়ে যুক্তি দিছিল যে "গৃহ ৰাজ হ'ল "স্বৰাজ"। তেওঁৰ মতে কোনো কোনোৱে ইংৰাজ লোকবিহীন ইংৰাজ শাসন বিচাৰিছিল- ভাৰতীয় লোকেই শাসন কৰিব কিন্তু ব্ৰিটিছ ব্যৱস্থা ব্যৱহাৰ কৰি। তেওঁ তেনে শাসনক সমৰ্থন কৰা নাছিল।\nতেওঁ যুক্তি দাঙি ধৰিছিল যে অহিংস পথেৰেহে ভাৰতে স্বাধীনতা লাভ কৰিব পাৰিব। তেওঁ হিংসাক কেৱল লাভহীন জ্ঞান কৰা নাছিল, তেওঁ ভাবিছিল যে ই ক্ষতিকাৰক। "প্ৰেম আৰু দয়াৰ বল অস্ত্ৰৰ বলতকৈ গণনাবিহীন গুণে অধিক"। এই যুক্তি সমগ্ৰ গ্ৰন্থতেই গুৰুত্বপূৰ্ণভাৱে বিদ্যমান।\nঅহিংস প্ৰতিবাদ ৰূপে গান্ধীয়ে ভাৰতীয়ক আত্ম-নিৰ্ভৰ হ'বলৈ কৈছিল। তেওঁ ব্ৰিটিছৰ সৈতে বাণিজ্য নকৰিবলৈ কৈছিল। তেওঁ ব্ৰিটিছক উদ্দেশ্যি লিখিছিল "যদি আপুনি আমাৰ দাবী নামানে, আমি আবেদনকাৰী হৈ নাথাকো। আপুনি আমাক তেতিয়াহে শাসন কৰিব পাৰে যেতিয়া আমি শাসিত হৈ থাকোঁ; আমি আপোনাৰ লগত আৰু কোনো কাৰোবাৰ নকৰো। " গান্ধীয়ে এক আশ্চৰ্যকৰ যুক্তি আগবঢ়াইছে, যদি ব্ৰিটিছে ভাৰতৰ সৈতে বাণিজ্য বিচাৰে, সমীকৰণৰপৰা বাণিজ্য আঁতৰাওক।\nগান্ধীয়ে তৰ্ক আগবঢ়াইছিল যে ভাৰতে পশ্চিমীয়া সভ্যতাক নাকচ কৰিহে স্বাধীনতা লাভ কৰিব পাৰিব। তেওঁ পশ্চিমীয়া সভ্যতাক বিশেষভাৱে সমালোচনা কৰিছিল- এই সভ্যতা কেৱল ভাৰতৰ বাবে অস্বাস্থ্যকৰ নহয়, এনেই অস্বাস্থ্যকৰ। মাথোঁ ধৈৰ্য ৰখাৰ প্ৰয়োজন, আৰু পশ্চিমীয়া সভ্যতা নিজে নিজেই ধ্বংস হৈ পৰিব।\nদ্য আৰ্য়ান পাথত হিন্দ স্বৰাজ সম্পৰ্কীয় লেখা ১৯৩৮ত প্ৰকাশ হ'ল। ফ্ৰিড্ৰিখ চডি, ক্লড হাফটন, জি ডি এইচ ক'ল, চি ডেলিজল বাৰ্ণ্‌ছ, জন মিডলটন মাৰি, জে ডি বিয়েৰ্ছফ'ৰ্ড, হাফ ফচেট, জেৰাল্ড হাৰ্ড আদিয়ে বৰঙনি আগবঢ়াইছিল।\n↑ Hind Swaraj or Indian Home Rule (Complete Book Online)\n↑ Hind Swaraj Text in French\n↑ 3.0 3.1 Anthony J. Parel, "Introduction" to Gandhi: 'Hind Swaraj' and Other Writings. Cambridge University Press, 1997,\n↑ Bhabani Bhattacharya, Mahatma Gandhi Arnold Heinemann Publishers, India (p. 176).\n↑ Chandran David Srinivasagam Devanesen, The Making of the Mahatma. Orient Longmans, 1969 (p. 392).\nআন্তঃৰাষ্ট্ৰীয় অহিংসা দিৱস\n"https://as.wikipedia.org/w/index.php?title=হিন্দ_স্বৰাজ&oldid=257901"ৰ পৰা অনা হৈছে\nএই পৃষ্ঠাখন ০৫ জানুৱাৰী, ২০২১ তাৰিখে ১২:৩৭ বজাত অন্তিম সংশোধন কৰা হৈছিল।


পুৰণি স্মৃতিকেই ৰোমন্থন কৰি মন্দিৰাই পালিছে কন্যা তাৰাৰ জন্মদিন, ৰাজ কৌশলৰ সৈতে পুৰণি ফটোও কৰিলে ছেয়াৰ।।Photogallery Mandira bedi celeberated 5th birthday of her daughter says today you came in my life pr– News18 assam\nHome » photogallery » lifestyle »Mandira Celebrates Tara's Birthday : পুৰণি স্মৃতিকেই ৰোমন্থন কৰি মন্দিৰাই পালিছে কন্যা তাৰাৰ জন্মদিন, ৰাজ কৌশলৰ সৈতে পুৰণি ফটো কৰিলে ছেয়াৰ।\nMandira Celebrates Tara's Birthday : পুৰণি স্মৃতিকেই ৰোমন্থন কৰি মন্দিৰাই পালিছে কন্যা তাৰাৰ জন্মদিন, ৰাজ কৌশলৰ সৈতে পুৰণি ফটো কৰিলে ছেয়াৰ।\nমন্দিৰা বেদী (Mandira Bedi)ৰ জীৱনলৈ এবছৰ পূৰ্বে আজিৰ দিনটোতেই আহিছিল তাৰা (Tara)। সেয়ে আজি ২৮ জুলাইত তাৰাৰ জন্মদিন উদযাপন কৰিছে মন্দিৰাই।\n| July 28, 2021, 17:52 IST\nঅভিনেত্ৰী মন্দিৰা বেদী (Mandira Bedi)য়ে স্বামী ৰাজ কৌশল (Raj Kaushal)ৰ মৃত্যুৰ পিছত নিজকে চম্ভালিবলৈ আৰু পজিটিভ ৰাখিবলৈ যথা সম্ভৱ যত্ন কৰিছে। ৰাজ কৌশলৰ মৃত্যুৰ প্ৰায় এমাহ পিছত মন্দিৰাই পুনৰ জীৱনটোক ছন্দলৈ ওভতাই অনাৰ প্ৰয়াস কৰিছে। আজি ইনষ্টাগ্ৰামত কন্যা তাৰাৰ সৈতে কেইবাখনো ফটো ছেয়াৰ কৰি তাৰাক জন্মদিনৰ ওলগ যাঁচিছে। (Image: mandirabedi/Instagram)\nমন্দিৰা বেদীয়ে নিজৰ ইনষ্টাগ্ৰাম একাউণ্টত তাৰাৰ লগতে পৰিয়ালৰ সকলোৰে ফটো ছেয়াৰ কৰিছে। লগতে কেপচনত লিখিছে, "২৮ জুলাই, এবছৰ পূৰ্বে আজিৰ দিনটোতেই তুমি আমাৰ জীৱনলৈ আহিছিলা, মৰমৰ তাৰা...আৰু আজি আমি এই দিনটো উদযাপন কৰোঁ...এইয়া তোমাৰ পঞ্চমটো জন্মদিন। মোৰ ছোৱালীজনী, মই তোমাক বহুত বহুত ভালপাওঁ।" ইয়াৰ লগতে হেছটেগ দি লিখিছে 'বিগিন এগেইন' (#BeginAgain) ।(Image: mandirabedi/Instagram)\nমন্দিৰাৰ এই পোষ্টত বন্ধু-বান্ধৱীৰ লগতে অনুৰাগীসকলেও তাৰাক জন্মদিনৰ শুভেচ্ছা জনোৱাৰ লগতে তাৰাৰ দীৰ্ঘায়ূ কামনা কৰি কমেণ্ট কৰিছে। (Image: mandirabedi/Instagram)\nমন্দিৰাই ছেয়াৰ কৰা তাৰাৰ এখন ফটোত এজন অনুৰাগীয়ে লিখিছে, "তাইৰ এক্সপ্ৰেচন চাওক, আগতকৈ কিমান সলনি হ'ল! অনুমান হয় এই ছবিখন যোৱা বছৰৰ। প্ৰমাণ হয় যে তাই এনেকুৱা এখন ঘৰ পাইছে য'ত তাই আদৰ-মৰম পাইছে। আপোনাৰ পৰিয়ালৰ বাবে অলেখ প্ৰাৰ্থনা।" (Image: mandirabedi/Instagram)\nমন্দিৰা বেদী নিজে এটি পুত্ৰ সন্তানৰ মাক আছিল। কিন্তু যোৱা বছৰ তেওঁলোকে (মন্দিৰা আৰু ৰাজ কৌশলে) তাৰাক নিজৰ কন্যাৰূপে দত্তক লৈছিল। (Image: mandirabedi/Instagram)\nমন্দিৰাৰ পুত্ৰ বীৰেও নিজৰ ভনীয়েক তাৰাৰ সৈতে একাত্ম হৈ পৰিছে। সৰু ভনীয়েকক বহুত মৰম কৰে বীৰেও। (Image: mandirabedi/Instagram)\nমন্দিৰাৰ গোটেই পৰিয়ালটোৱেই আচলতে তাৰাৰ সৈতে আপোন হৈ পৰিছে। ঘৰৰ সৰু-ডাঙৰ সকলোৱেই তাৰাক বহুত মৰম কৰে। (Image: mandirabedi/Instagram)\nউল্লেখ্য মন্দিৰা বেদীৰ স্বামী ৰাজ কৌশলৰ হৃদক্ৰিয়া বন্ধ হৈ ৩০ জুনত মৃত্যু হয়। এতিয়া নিজৰ সন্তানৰ খাতিৰত নিজকে চম্ভালিবলৈ যত্ন কৰিছে মন্দিৰাই। (Image: mandirabedi/Instagram)\nThyroid: আপুনি থাইৰয়ডত ভুগি আছে নেকি? এই খাদ্যবোৰ ভুলতো নাখাব, থাইৰয়ড বৃদ্ধি হ'ব ...\nCovid-19: ৰাজ্যত পুনৰাই বাঢ়িছে ক'ভিডত আক্ৰান্তৰ সংখ্যা, বিগত ২৪ ঘণ্টাত আক্ৰান্ত ৭৩ জনৰ ৫৭ জনেই কামৰূপ মহানগৰ জিলাৰ ...\nডিমৰীয়াত আজিও প্ৰচলিত ৰজাদিনীয়া পূজা ! ধোপগুৰিত অগনণ লোকৰ সমাৱেশত জিলিকিল ৰজাদিনীয়া পৰম্পৰাগত সংস্কৃতি ...\nBollywood Celebrities Clicked: সুহানা খানৰ পৰা ছানী লিয়নীলৈকে....ক'ত কি কৰিছে বলীউদৰ এইসকল চেলিব্ৰিটীয়ে?\nঅধিক অৱনতি ঘটিব নেকি বান পৰিস্থিতি? অহা ৩ জুলাই পৰ্যন্ত ৰাজ্যজুৰি নেৰানেপেৰা বৰষুণৰ সম্ভাৱনা


Gautam Barman R.pur\n(18-08-16) 09:41 AM\nতুমি কাৰোবাবে নিজকে সলনি নকৰা কিন্ত তুমি নিজে সলনি হবা যেতিয়া কাৰোবাৰ চিন্তাত পৰিবা ।\nতুমি কাৰোবাবে নিজকে সলনি নকৰা কিন্ত তুমি নিজে সলনি হবা যেতিয়া কাৰোবাৰ চিন্তাত পৰিবা । -Mp3Plus.iN\nসমীৰ বৰগোঁহাই হেলেম\n(10-08-16) 11:18 AM\n(24-07-16) 12:37 PM\nজান জুৰি শুকাই গ'লে নৈ জানো ব'ব,মিচকল নামাৰিলে মৰম জানো ব'ব,হাতত যদি মবাইল আছে মেছেজ পহি চাবা মোলৈ যদি মৰভ আছে মেছেজ এটা দিবা।\nজান জুৰি শুকাই গ'লে নৈ জানো ব'ব,মিচকল নামাৰিলে মৰম জানো ব'ব,হাতত যদি মবাইল আছে মেছেজ পহি চাবা মোলৈ যদি মৰভ আছে মেছেজ এটা দিবা। -Mp3Plus.iN\n(11-07-16) 01:50 AM\nমবাইলটো ললেই চেৰেংকৈ মনত পৰে তোমালৈ ....তোমাক লৈয়ে মোৰ এই মেছেজ....জানা তোমাক মই কাৰোৱে লগত তুলনা নকৰো.... তুমি মোৰ এই জীৱনৰ প্ৰথম ভালপোৱাৰে পৰা মৃত্যুৰ শেষ মূহুৰ্ত্তলৈকে হিয়াধুনি বৈ যাব খোজা এসূতা তেজ.........\nমবাইলটো ললেই চেৰেংকৈ মনত পৰে তোমালৈ ....তোমাক লৈয়ে মোৰ এই মেছেজ....জানা তোমাক মই কাৰোৱে লগত তুলনা নকৰো.... তুমি মোৰ এই জীৱনৰ প্ৰথম ভালপোৱাৰে পৰা মৃত্যুৰ শেষ মূহুৰ্ত্তলৈকে হিয়াধুনি বৈ যাব খোজা এসূতা তেজ......... -Mp3Plus.iN\n(11-07-16) 01:49 AM\nতুমি হাঁহিলেও প্ৰকৃতিয়ে নাহাহে কিজানিবা লাজ পায় তোমাৰ তুলনাত ....\nতুমি হাঁহিলেও প্ৰকৃতিয়ে নাহাহে কিজানিবা লাজ পায় তোমাৰ তুলনাত .... -Mp3Plus.iN\n(02-07-16) 20:57 PM\nঈদ মানে হাসি, ঈদ মানে আশা। ঈদ মানে তোমার প্রতি আমার ভালোবাসা। ঈদ মানে দুর আকাশে মিষ্টি চাঁদের হাসি। ঈদ মানে সুখ সাগরে সবাই মিলে ভাসি। ঈদ মোবারক । -Mp3Plus.iN\n(22-06-16) 01:12 AM\nRatir Akaxot Kiman Tora .Adin Moi Khir Kir Kahxot Akaxkhn Sai Sai Xui Golo. Kio Tumi Xopunor Logot Cinaki Korila Xopun Bor Xekh Howar Pichoto Aji Anubhob Korisu Birohr Bedona Gd Nght\nRatir Akaxot Kiman Tora .Adin Moi Khir Kir Kahxot Akaxkhn Sai Sai Xui Golo. Kio Tumi Xopunor Logot Cinaki Korila Xopun Bor Xekh Howar Pichoto Aji Anubhob Korisu Birohr Bedona Gd Nght -Mp3Plus.iN\n(13-06-16) 13:54 PM\nনৈ খনৰ ইটো পাৰে মই ৰৈ\nমোৰ ভাবনাৰ আবৰ্জনা বোৰ ।\nমোৰ ভাবনাৰ আবৰ্জনা বোৰ । -Mp3Plus.iN\n(07-06-16) 23:40 PM\n(17-03-16) 08:39 AM\nপ্রেম করা নাযায় , প্রেম হৈ যায়, কব নোরারাকৈ, প্রেম,বা ভালপোরা এবারেই হয়, যাক জীরন গলেও পাহরিব নোরারি, যাক এরি,পাহরি,আতরি থাকিব নোরারী যি মরার পাছটো অমর যি সুখে দুখে সদায় ওরে জীবন লগত সহারি দিয়ে, যি কেতিয়াও বিশ্বাসঘাটক নকরে, যি ধনর মোহ গৈ দুখীয়া বুলি অকলশরী নকরে... সেয়াই সচাঁ ভালপোরা, ভালপোরা বা প্রেম হবলে বহুত সময় নালাগে কারোবার এপলক চাউনীয়েই যথেস্ট.....এটা মুহোর্তই যথেস্ট...\nপ্রেম করা নাযায় , প্রেম হৈ যায়, কব নোরারাকৈ, প্রেম,বা ভালপোরা এবারেই হয়, যাক জীরন গলেও পাহরিব নোরারি, যাক এরি,পাহরি,আতরি থাকিব নোরারী যি মরার পাছটো অমর যি সুখে দুখে সদায় ওরে জীবন লগত সহারি দিয়ে, যি কেতিয়াও বিশ্বাসঘাটক নকরে, যি ধনর মোহ গৈ দুখীয়া বুলি অকলশরী নকরে... সেয়াই সচাঁ ভালপোরা, ভালপোরা বা প্রেম হবলে বহুত সময় নালাগে কারোবার এপলক চাউনীয়েই যথেস্ট.....এটা মুহোর্তই যথেস্ট... -Mp3Plus.iN\n(10-03-16) 10:10 AM\nচকুত যদি চকুৰ পানী नाথাকিল হেঁতেন চকুজুৰী ইমান ধুনীয়া নহল হেতেন , জীবনত যদি দুখ নাথাকিলে হেঁতেন সুখ বোৰ ইমান মধুৰ নহল হেঁতেন বিচৰা বোৰ যদি ওচৰতে পালো হেঁতেন তেনেহলে জিয়াই থকাৰ আশাই নাথাকিল হেতেন\nচকুত যদি চকুৰ পানী नाথাকিল হেঁতেন চকুজুৰী ইমান ধুনীয়া নহল হেতেন , জীবনত যদি দুখ নাথাকিলে হেঁতেন সুখ বোৰ ইমান মধুৰ নহল হেঁতেন বিচৰা বোৰ যদি ওচৰতে পালো হেঁতেন তেনেহলে জিয়াই থকাৰ আশাই নাথাকিল হেতেন -Mp3Plus.iN\n(10-03-16) 10:09 AM\nফুল মই ভাল পাওঁ\nকাষত যে নাপাওঁ…\nকাষত যে নাপাওঁ… -Mp3Plus.iN\n(10-03-16) 10:04 AM\nজীবন থাকে মানে হাহিয়ে থাকিবা\nউদ্যম থাকে মানে চেস্টা কৰিবা\nযদিহে জীবনত নকৰা ভুল\nতোমাৰ জীবনটো হব এপাহি সুগন্ধী শেয়ালী ফুল .\nতোমাৰ জীবনটো হব এপাহি সুগন্ধী শেয়ালী ফুল . -Mp3Plus.iN\n(10-03-16) 09:58 AM\nঅন্ধৰ দৰে ভালপাইছিলো আৰু মুৰ্খৰ দৰে বিশ্বাস কৰিছিলো..! পালো কি হেৰুৱালো কি..? এতিয়া প্ৰতিদিনেই কৱৰ দি আছোঁ ভালপোৱা বোৰ ! ভালপোৱাৰ সমাধিত পৰিণত হৃদয়.... কেতিয়াবা মাজনিশা সমাধি বোৰ সাৰ পাই উঠে আৰ্তনাদ কৰে মোৰ হৃদয়ত.... মুক্ত হব বিচাৰে এখন ভালপোৱাৰ পৃথিৱীত...!!\nঅন্ধৰ দৰে ভালপাইছিলো আৰু মুৰ্খৰ দৰে বিশ্বাস কৰিছিলো..! পালো কি হেৰুৱালো কি..? এতিয়া প্ৰতিদিনেই কৱৰ দি আছোঁ ভালপোৱা বোৰ ! ভালপোৱাৰ সমাধিত পৰিণত হৃদয়.... কেতিয়াবা মাজনিশা সমাধি বোৰ সাৰ পাই উঠে আৰ্তনাদ কৰে মোৰ হৃদয়ত.... মুক্ত হব বিচাৰে এখন ভালপোৱাৰ পৃথিৱীত...!! -Mp3Plus.iN\n(10-03-16) 09:57 AM\nতোমাৰ হাতত জেতুকাৰ ৰং উজলিব.... মোৰ দুহাতত সেমেকিব বিষাদৰ ৰং... মোৰ বুকুৰে তেজ নিগৰি তোমাৰ কপাল সেন্দুৰীয়া হব.... এয়াই জানা ভালপোৱাৰ ৰং.. আহা আমি আকৌ খেলো... মোৰ তেজেৰে লুতুৰি পুতুৰি... এবুকু বিষাদৰ ডাৱৰে আৱৰা তোমাৰ চিৰ পৰিচিত খেল.. ভালপাওঁ ভালপাওঁ তোষামোদৰ খেল....!\nতোমাৰ হাতত জেতুকাৰ ৰং উজলিব.... মোৰ দুহাতত সেমেকিব বিষাদৰ ৰং... মোৰ বুকুৰে তেজ নিগৰি তোমাৰ কপাল সেন্দুৰীয়া হব.... এয়াই জানা ভালপোৱাৰ ৰং.. আহা আমি আকৌ খেলো... মোৰ তেজেৰে লুতুৰি পুতুৰি... এবুকু বিষাদৰ ডাৱৰে আৱৰা তোমাৰ চিৰ পৰিচিত খেল.. ভালপাওঁ ভালপাওঁ তোষামোদৰ খেল....! -Mp3Plus.iN\nচকুপানীবোৰ তেতিয়াও ভালকৈ নোলায় যেতিয়া আপুনি কাৰোবাক মিচ কৰে, চকুপানীবোৰ তেতিয়াহে ভালকৈ ওলায় , যেতিয়া কেতিয়াও মিচ কৰিব নোখোজাজনক মিচ কৰিবলৈ আৰম্ভ কৰে ৷\nচকুপানীবোৰ তেতিয়াও ভালকৈ নোলায় যেতিয়া আপুনি কাৰোবাক মিচ কৰে, চকুপানীবোৰ তেতিয়াহে ভালকৈ ওলায় , যেতিয়া কেতিয়াও মিচ কৰিব নোখোজাজনক মিচ কৰিবলৈ আৰম্ভ কৰে ৷ -Mp3Plus.iN\n(10-03-16) 09:53 AM\nউকিয়াই আহে স্মৃতিৰ ৰেলগাড়ী বুকুৰ সোঁমাজেদি...\nতোমাৰ ভাৱনাই দহে মন প্ৰতি-পল, প্ৰতি-নিয়ত...\nএটা নিশা পাৰ হ'ব উজাগৰে যন্ত্ৰণাই কোঙা কৰিব মন..\nএটা নিশা পাৰ হ'ব উজাগৰে যন্ত্ৰণাই কোঙা কৰিব মন.. -Mp3Plus.iN\n(10-03-16) 09:52 AM\nসেই হাতখন বিচাৰক যিখনে আপোনাৰ দুখৰ সময়তো হাতত ধৰি থাকে ৷ সেই চকুযুৰি বিচাৰক যিযুৰিয়ে আপোনাক সকলো ক্ষেত্ৰতেই ধুনীয়া দেখে ৷ বিচাৰক সেই হৃদয়খন যিখন কেবল আপোনাৰ বাবে স্পন্দিত হয় ৷ যিখনত কেৱল আপুনিয়েই বাস কৰে ৷ যদিহে আপুনি বিচাৰি পালে তেন্তে আপুনি সঁচা ভালপোৱাক বিছাৰি পালে ৷\nসেই হাতখন বিচাৰক যিখনে আপোনাৰ দুখৰ সময়তো হাতত ধৰি থাকে ৷ সেই চকুযুৰি বিচাৰক যিযুৰিয়ে আপোনাক সকলো ক্ষেত্ৰতেই ধুনীয়া দেখে ৷ বিচাৰক সেই হৃদয়খন যিখন কেবল আপোনাৰ বাবে স্পন্দিত হয় ৷ যিখনত কেৱল আপুনিয়েই বাস কৰে ৷ যদিহে আপুনি বিচাৰি পালে তেন্তে আপুনি সঁচা ভালপোৱাক বিছাৰি পালে ৷ -Mp3Plus.iN\n(10-03-16) 09:51 AM\nমৰমৰ এনাজৰী কিয় ছিঙিলি কোমল হিয়া মোৰ জ্বলে উমি উমি\nকিয় এনেকৈ গলাযে আতৰি... বতাহত উৰিব প্ৰেমৰ গ্লানি..\nদুখৰ সাগৰ উপচাই তুমি, কিয় ডুবালা মোৰ হিয়াখনি..!\nদুখৰ সাগৰ উপচাই তুমি, কিয় ডুবালা মোৰ হিয়াখনি..! -Mp3Plus.iN\n(10-03-16) 09:50 AM\nতুমিযে ইমান সহজ কথা এটাকে নুবুজা! নুবুজা বাবেই মোৰ হাতত বাৰে বাৰে খামুচি ধৰা, চকুত চকু থোৱা... অথবা বহল বুকুত ঘূৰ্মুটিয়াই ফুৰে তোমাৰ অস্হিৰ ওঁঠ... উদভ্ৰান্তৰ দৰে কেতিয়াবা প্ৰশ্ন কৰা মোক :- "ক'ত ৰাখিছা মোক? ক'ত?" তুমি নাজানা বাবেই মোৰ পুতৌ হয়। হাঁহো মনে মনে তোমাৰ অস্হিৰতা দেখি... সকলোৱেই জনা সহজ কথা এটা তুমি নাজানা বাবেই তোমাৰ এই অস্হিৰতা। "মোৰ আত্মাত বিয়পি আছা তুমি!"\nতুমিযে ইমান সহজ কথা এটাকে নুবুজা! নুবুজা বাবেই মোৰ হাতত বাৰে বাৰে খামুচি ধৰা, চকুত চকু থোৱা... অথবা বহল বুকুত ঘূৰ্মুটিয়াই ফুৰে তোমাৰ অস্হিৰ ওঁঠ... উদভ্ৰান্তৰ দৰে কেতিয়াবা প্ৰশ্ন কৰা মোক :- "ক'ত ৰাখিছা মোক? ক'ত?" তুমি নাজানা বাবেই মোৰ পুতৌ হয়। হাঁহো মনে মনে তোমাৰ অস্হিৰতা দেখি... সকলোৱেই জনা সহজ কথা এটা তুমি নাজানা বাবেই তোমাৰ এই অস্হিৰতা। "মোৰ আত্মাত বিয়পি আছা তুমি!" -Mp3Plus.iN\nSite: . .Last..2.3.4.5.6.7


Dibrugarh University: পৰীক্ষা নিয়ন্ত্ৰকৰ চহী জাল কৰি পৰীক্ষা বাতিলৰ ভুৱা জাননী উলিয়ালে কোনে? বিপাঙত পৰিছে ছাত্ৰ-ছাত্ৰী– News18 Assam\nDibrugarh University: পৰীক্ষা নিয়ন্ত্ৰকৰ চহী জাল কৰি পৰীক্ষা বাতিলৰ ভুৱা জাননী উলিয়ালে কোনে? বিপাঙত পৰিছে ছাত্ৰ-ছাত্ৰী\n»Dibrugarh University: পৰীক্ষা নিয়ন্ত্ৰকৰ চহী জাল কৰি পৰীক্ষা বাতিলৰ ভুৱা জাননী উলিয়ালে কোনে? বিপাঙত পৰিছে ছাত্ৰ-ছাত্ৰী\nUpdated:April 25, 2021, 10:17 AM IST\nইতিমধ্যে ঘটনাৰ সন্দৰ্ভত আৰক্ষীয়ে এজন যুৱকক গ্ৰেপ্তাৰ কৰিছে।\nLast Updated: April 25, 2021, 10:17 AM IST\nডিব্ৰুগড় বিশ্ববিদ্যালয়ৰ পৰীক্ষা নিয়ন্ত্ৰকৰ চহী জাল কৰি জাননী উলিয়ালে কোনে? ইতিমধ্যে ঘটনাৰ সন্দৰ্ভত আৰক্ষীয়ে এজন যুৱকক গ্ৰেপ্তাৰ কৰিছে। কোৰোণা পৰিস্থিতিৰ দোহাই দি ছাত্ৰ-ছাত্ৰীক বিভ্ৰান্ত কৰাৰ অপচেষ্টা কৰি পৰীক্ষা বাতিলৰ নিৰ্দেশনা উলিওৱাৰ ভয়ংকৰ অপৰাধত লক্ষ্য বিকাশ গগৈ নামৰ যুৱকজনক গ্ৰেপ্তাৰ কৰা হৈছে।\nযুৱকজনে যোৱা ৬ এপ্ৰিলত আৰু ২০ এপ্ৰিলত ডিব্ৰুগড় বিশ্ববিদ্যালয়ৰ আৰু বিশ্ববিদ্যালয়ৰ অধীনৰ মহাবিদ্যালয়সমূহৰ পৰীক্ষা বাতিল কৰা হ'ল বুলি পৰীক্ষা নিয়ন্ত্ৰকৰ চহী জাল কৰি ভুৱা নিৰ্দেশনা উলিয়াইছিল। যাৰ বাবে বিশ্ববিদ্যালয়ৰ লগতে প্ৰায় দুই শতাধিক মহাবিদ্যালয়ৰ ছাত্র ছাত্ৰীসকল বিপাঙত পৰিছিল।\nঅভিযুক্ত যুৱকজনৰ ঘৰ তিনিচুকীয়াত বুলি জানিব পৰা গৈছে। আনহাতে ডিব্ৰুগড় বিশ্ববিদ্যালয় কতৃপক্ষই যোৱা ২০ এপ্ৰিলতে ঘটনা সন্দৰ্ভত গোচৰ তৰিছিল আৰক্ষী চকীত। আৰু ইয়াৰ পিছতে অভিযান আৰম্ভ কৰি শনিবাৰে ডিব্ৰুগড় আৰক্ষীয়ে ভাৰতীয় দণ্ডবিধি আইনৰ ১২০বি/৪১৯/৪৬৮/৪৭১/১৯৮ ধাৰা অধীনত ৮৪৬/২১ গোচৰৰ ভিত্তিত তিনিচুকীয়া জিলাৰ পানীতোলা লাইপুলি কদমনি গাওঁৰ লক্ষ্য বিকাশ গগৈক গ্ৰেপ্তাৰ কৰা লগতে এটা মোবাইল জব্দ কৰিছে।\nউল্লেখযোগ্য যে, ডিব্ৰুগড় বিশ্ববিদ্যালয়ৰ কতৃপক্ষই শেহতীয়াকৈ কোভিডৰ ভয়াৱহতাৰ প্ৰতি লক্ষ্য কৰি ২৩ এপ্ৰিলতহে বিশ্ববিদ্যালয়ৰ অধীনৰ পৰীক্ষাসমূহ বাতিল কৰিছিল।\nFirst published: April 25, 2021, 10:16 AM IST


ৰাজ্যিক বাঁহ উন্নয়ন অভিকৰণ, অসমৰ বাবে ল’গ’ ডিজাইন প্ৰতিযোগিতা | Assam.MyGov.in\nৰাজ্যিক বাঁহ উন্নয়ন অভিকৰণ, অসমৰ বাবে ল’গ’ ডিজাইন প্ৰতিযোগিতা\nStart Date: 15-02-2020\nEnd Date: 29-02-2020\nঅসমত বাঁহৰ বিকাশ, প্ৰক্ৰিয়াকৰণ, বাণিজ্যিকীকৰণকে ধৰি বাঁহ উদ্যোগৰ ...\nঅসমত বাঁহৰ বিকাশ, প্ৰক্ৰিয়াকৰণ, বাণিজ্যিকীকৰণকে ধৰি বাঁহ উদ্যোগৰ প্ৰসাৰ হৈছে ৰাজ্যিক বাঁহ উন্নয়ন অভিকৰণ (State Bamboo Development Agency)- ৰ মূল লক্ষ্য। দেশৰ ভিতৰতে উত্তৰ-পূৱ ভাৰতত অধিক ঘনত্বত বাঁহ পোৱা যায়। ৰাজ্যিক বাঁহ উন্নয়ন অভিকৰণৰ উদ্দেশ্য হৈছে ৰাজ্যত উপলব্ধ এই ‘সেউজ সোণ’-ক বাণিজ্যিক দিশত অধিক কাৰ্যক্ষম কৰি তোলা। বাঁহ ৰোপণৰ বাবে এই অভিকৰণে উচ্চ প্ৰযুক্তি সম্পন্ন নাৰ্ছাৰীকে ধৰি বিভিন্ন সৰু-বৰ নাৰ্ছাৰী গঢ়ি তুলিছে যাৰ সহায়ত বাঁহ ৰোপণৰ বাবে প্ৰয়োজনীয় সা-সৰঞ্জামৰ যোগান ধৰা হয়। বনাঞ্চল নোহোৱা অঞ্চলত বাণিজ্যিকভাৱে বাঁহৰ উৎপাদন বৃদ্ধিতো অধিক গুৰুত্ব দিয়া হৈছে। প্ৰক্ৰিয়াকৰণৰ অধীনত বাঁহ উদ্যোগৰ লগত বিভিন্ন প্ৰকাৰে জড়িত উদ্যমী সকলক আৰ্থিক সাহায্য তথা অনুদান আগবঢ়োৱাৰ লগতে থলুৱা বাঁহ শিল্পৰ লগত জড়িত শিল্পী সকলকো উৎসাহী কৰাৰ লক্ষ্যৰেও বিভিন্ন সা-সুবিধা আগবঢ়োৱা হৈছে। বাঁহ শিল্পৰ বিভিন্ন ধাৰণা যেনে, বাঁহৰ গহণা, বাঁহ গাজ উৎপাদন, কয়্লা আাদি দিশসমূহৰ ওপৰতো প্ৰাধান্য দিয়া হৈছে।\nএই প্ৰতিষ্ঠানে মাই গভ অসমৰ সহযোগত আয়োজন কৰিছে এক ল’গ’ ডিজাইন প্ৰতিযোগিতা। ৰাজ্যিক বাঁহ উন্নয়ন অভিকৰণক প্ৰতিনিধিত্ব কৰিবলগীয়া এই আনুষ্ঠানিক ল’গ’ৰ দ্বাৰা অভিকৰণৰ উদ্দেশ্য প্ৰতিফলিত হোৱাটো বাঞ্চনীয়।\nআপোনাৰ ডিজাইন তলত মন্তব্য আকাৰে প্ৰেৰণ কৰিব পাৰিব। লগত নিজৰ নাম, ফোন নং, ইমেইল ঠিকনা আৰু ল’গ’ সাজি উলিওৱা ছফ্টৱেৰৰ নাম উল্লেখ থকাটো প্ৰয়োজনীয়।\nপুৰস্কাৰ ২২,০০০ টকা\nপ্ৰেৰণ কৰা অন্তিম তাৰিখ, ২৯ ফেব্ৰুৱাৰী ২০২০\nকাৰিকৰী নিৰ্দেশনা আৰু চৰ্তাৱলীসমূ্হ -\n•\tডিজাইন কৰা ল’গ’ৰ দ্বাৰা ৰাজ্যিক বাঁহ উন্নয়ন অভিকৰণৰ উদ্দেশ্য প্ৰতিফলিত হোৱাটো আৱশ্যকীয়।\n•\tল’গ’ assam.mygov.in ৰ কাৰ্য শিতানৰ মন্তব্য শাখাৰ যোগেদি প্ৰেৰণ কৰিব লাগিব\n•\tল'গ'ৰ ডিজাইন ফ্লেট হোৱাটো বাঞ্চনীয় আৰু কোনো ধৰণৰ ত্ৰিমাত্ৰিক অথবা Shadow Effect থাকিব নোৱাৰিব।\n•\tল'গ' illustrator ত vector ৰ যোগেদি সজা হ'ব লাগিব।\n•\tৰঙৰ ব্যৱহাৰত বাধা নাই।\n•\tল'গ'ৰ চমু বিৱৰণ বাঞ্চনীয়।\n•\tল’গ’ JPG অথবা PNG ফৰ্মেটত প্ৰেৰণ কৰিব লাগিব।\n•\tপ্ৰেৰণকাৰীৰ নাম ঠিকনাসহ বিতং তথ্য লগত দিয়াটো প্ৰয়োজনীয়।\n•\tনিৰ্বাচিত ল'গ' অসম চৰকাৰৰ সম্পত্তি হিচাবে বিবেচিত হ'ব।\n•\tযিকোনো ধৰণে এই ল'গ' অসম চৰকাৰে ব্যৱহাৰ কৰাৰ অধিকাৰ থাকিব।\n•\tল'গ' ডিজাইন সম্পূৰ্ণ নিজা হোৱাটো প্ৰয়োজনীয়।\n•\tঅসম চৰকাৰৰ সিদ্ধান্তই চূড়ান্ত সিদ্ধান্ত হিচাবে বিবেচিত হ'ব।\nমুঠ অৱদান (\t149) অনুমোদিত অৱদানসমূহ (65) পৰ্যালোচনাৰ বাবে ৰখা অৱদানসমূহ (84) জমা বন্ধ\n65 তথ্য পোৱা গ’ল\nMadhab Phukan 1 বছৰ 8 হিচাপপূৰ্বে\nName - Madhab Phukan\nLogo Design for State Bamboo Development Agency, Assam\nলাইক (3) দিচলাইক (2)\nDILEEP K 1 বছৰ 8 হিচাপপূৰ্বে\nName: DILEEP K\nAddress: Kunnummel House,\nKallumurikkunnu, Byepass Road, Kalpetta (P.O.),\nWayanad, Kerala, PIN – 673121\nContact: +91 9744 282 416,8075 349 939\nThe bamboo plant in the middle represents Hi-tech nursery and big and small nurseries and supply of quality planting material of bamboo. The bottom of the bamboo plant represents growth of the state and farmers using bamboo products.\nলাইক (5) দিচলাইক (4)\nKOBID NATH 1 বছৰ 8 হিচাপপূৰ্বে\nDescription:My logo represent that bamboos plays an important role in day to day lives of common people of assam and integral part of the cultural, social and economic. Bamboos help biodiversity conservation and contribute to soil and water. It's very useful our livelihood and we are try to harvest bamboos.\nManash jyoti Dutta 1 বছৰ 8 হিচাপপূৰ্বে\nLogo design for State bamboo development agency.\nattached tow logo in both multi colour and mono color.\nFirst logo depicts the common village scene of one road corner with bamboo with sun rising.\nsecond one is one kid plantingabamboo for better tomorrow.\nSoftware used - Adobe Illustrator CC 2017\nVill - Niz Pakowa\nP.O. - Niz Pakowa\nP.S: - Belsor\nPin - 781353\nPh: 8876531335 / 7002774202\nLuku Hazarika 1 বছৰ 8 হিচাপপূৰ্বে\nVILL GHANHI GAON PO GHILAMARA\nDIST LAKHIMPUR ASSAM\nCONTACT NO 8812089765\nSOFTWARE USED ADOBEPHOTO SHOP 7\nEMAIL: lhjems@gmail.com(link sends e-mail)\nAMLLAN JYOTI BHARALI 1 বছৰ 8 হিচাপপূৰ্বে\nstudent of super 30 guwahati, assam\nADDRESS-palahguri, Morigaon, Assam\nলাইক (2) দিচলাইক (1)\nBANSI LAL KETKI 1 বছৰ 8 হিচাপপূৰ্বে\nName: Bansi Lal Ketki\nSofrware: Adobe Photoshop CS6\nলাইক (3) দিচলাইক (1)\nSurya Prakash Medhi 1 বছৰ 8 হিচাপপূৰ্বে\nName: Surya Prakash Medhi\nAddress: B1, Nitya Enclave, Hatigarh Chariali, Mother Teresa Road, Guwahati, Assam, 781024\nMobile no: +91 9716577679\nTried to createaminimal logo that easily grabs the attention of the viewers. Used the green color which representsagreener environment and also represents the color of Bamboo. The logo involvesasilhouette of bamboo trees andaone-horned rhino to represent Assam.\nPuskar sharma 1 বছৰ 8 হিচাপপূৰ্বে\nনাম : পুস্কৰ শৰ্মা\nফোন : 7002168061\nই মেইল : sharmapuskar577@gmail.com\nঠিকনা : নাহৰকটীয়া পি ডব্লিউ ডি কলনী, নাহৰকটীয়া , জিলা ডিব্ৰুগড়\nPankaj Soni 1 বছৰ 8 হিচাপপূৰ্বে\nThe logo enhances verticality of bamboo structure. It describes the objective of the mission i.e. increasing in the production line. Letters are just filled in the green patch of bamboo which is partially seen and bamboos are sliced in angles to achieve little break from monotonous design approach. Very simple and clear cut edges define its modernity of the logo.\nকনকলতা মহিলা সবলীকৰণ আঁচনিয়ে মোকলাইছে স্ব-নিৰ্ভৰশীলতাৰ বাট\nঅসম চৰকাৰৰ কনকলতা মহিলা সবলীকৰণ আঁচনিয়ে ...


নিৰ্দয়ী! কিডনি উলিয়াই পেলাই দিলে এগৰাকী লোকক। – Pratham Khabar\nঘৰ/অপৰাধ/নিৰ্দয়ী! কিডনি উলিয়াই পেলাই দিলে এগৰাকী লোকক।\nনিৰ্দয়ী! কিডনি উলিয়াই পেলাই দিলে এগৰাকী লোকক।\nসংকটজনক অৱস্থাত লোকজন\n0 262 এক মিনিটতকৈ কম\nৰঙিয়াৰ ভাতকুছিত জীৱন মৃত্যুৰে যুজিছে এগৰাকী লোকে। কিডনি ব্যৱসায়ীয়ে কিডনি উলিয়াই নিয়ে লোকজনৰ। ৰাষ্ট্ৰীয় ঘাইপথৰ দাতিত লোকজনক পেলাই থৈ যোৱাৰ সন্দেহ কৰি স্থানীয় ৰাইজে খবৰ দিয়ে ৰঙিয়া আৰক্ষীক। বৰ্তমানলৈকে জানিব পৰা হোৱা নাই লোকজনৰ পৰিচয়।\nআৰক্ষীয়ে সংকটজনক অৱস্থাত লোকজনক চিকিৎসালয়ত ভৰ্তি কৰাইছে।\nassamesenews Crime Kidney newstimeassam prathamkhabar24X7 prathamkhabartv Smuggling\nকেতিয়া খুলিব বিদ্যালয় মহাবিদ্যালয়.. কি ক'লে স্বাস্থ্যমন্ত্ৰী কেশৱ মহন্তই


একাধিক বুদ্ধিমত্তাৰ সূত্ৰ — বিকাশপেডিয়া\nমূল পৃষ্ঠা / শিক্ষা / শিক্ষাৰ উৎকৃষ্ট অনুশীলন / একাধিক বুদ্ধিমত্তাৰ সূত্ৰ\nএই শিতানত একাধিক বহুমূখী বুদ্ধিমত্তাৰ তত্বৰ বিষয়ে আলোচনা কৰা হৈছে।\nবহুমূখী বুদ্ধিমত্তাৰ তত্ব-আপোনাৰ শিক্ষণ শৈলী কোনটো?\nবহুমূখী বুদ্ধিমত্তাৰ তত্ত্ব, জনগণ আৰু তেওঁলোকৰ বিভিন্ন প্ৰকাৰৰ বুদ্ধিমত্তা (যুক্তিগত, দৃষ্টিগত,সঙ্গীতগত ইত্যাদি) ৰ ওপৰত হাৱাৰ্ড গাৰ্ডেনাৰে আগবঢ়োৱা মনস্তাত্বিক তত্ব৷৷ প্ৰতিজন লোকৰ সাত প্ৰকাৰৰ বুদ্ধিমত্তা থাকে৷ এজন লোকৰ দুটা বা তাতোধিক প্ৰধান বুদ্ধিমত্তা থাকে, আৰু তেওঁলোকৰ কোনোবা জনৰ সাতটা বুধিমত্তাৰ ভিতৰত সমতা ৰক্ষাৰ বুদ্ধিমত্তা থাকে৷\nহাৱাৰ্ড গাৰ্ডেনাৰে প্ৰথমে সাত প্ৰকাৰৰ বুদ্ধিমত্তা সূচীত কৰিছিল৷ তেওঁৰ সূচী সাময়িক আছিল৷ প্ৰথম দুটা বিদ্যালয়ৰ বৈশিষ্ট্যৰে নিৰ্ণীত হৈছে. তাৰপিছত তিনিটা চাৰুকলাৰ সৈতে সম্বন্ধিত; আৰু শেষৰ দুটাক হাৱাৰ্ড গাৰ্ডেনাৰে ‘ ব্যক্তিগত বুদ্ধিমত্তা' বুলি কৈছে৷\nবহুমূখী বুদ্ধিমত্তাৰ তত্বৰ প্ৰকাৰসমূহ কি কি?\nদৃশ্যমান/মহাশূণ্য সম্পৰ্কিত বুদ্ধিমত্ত্বা\nদৃশ্যমান বস্তু সম্পৰ্কে ধাৰণা গঠন কৰাৰ ক্ষমতা৷ এই শিক্ষণত শিক্ষাৰ্থীসকলৰ ছবি চাই চিন্তা কৰাৰ প্ৰৱণতা থাকে আৰু তথ্য লাভৰ কাৰণে বিভিন্ন মানসিক প্ৰতিচ্ছবি গঠন কৰাৰ প্ৰয়োজন হয়৷ তেওঁলোকে মানচিত্ৰ, চাৰ্ট, ছবি, ভিডিঅ’ আৰু চলচিত্ৰ চাই উপভোগ কৰে৷\nতেওঁলোকৰ অন্তৰ্ভূক্ত দক্ষতাসমূহ হ’ল\nসাঁথৰ তৈয়াৰকৰণ, পঢ়া, লিখা, চাৰ্ট আৰু তালিকা বুজি লোৱা, দিশ সচেতন, ৰেখাচিত্ৰ আৰু ছবি অঁকা, দৃশ্যমান বস্তুৰ সদৃশ বস্তু তৈয়াৰ কৰা (সম্ভৱত দৃশ্যগত চাৰুকলাৰ মাধ্যমত), প্ৰতিচ্ছবি পৰিচালনা কৰা, প্ৰকৃত বস্তুৰ আৰ্হি গঠন কৰা, দৃশ্যমান বস্তুৰ অৰ্থ উপলব্ধি কৰা৷\nদিশদৰ্শক, ভাস্কৰ্য্য শিল্প, অভিনয় কলাকাৰ, উদ্ভাৱক, স্থপতিবিদ, আভ্যন্তৰীণ গৃহসজ্জা, যন্ত্ৰশিল্পী, ইঞ্জিনিয়াৰ ৷\nশেহতীয়া উন্নীতকৰণ: Oct 18, 2020


নিমখৰ পাত্ৰ : পল্লবী কলিতা – ফটাঢোল\nদুদিনীয়া চুটিত শহুৰৰ ঘৰলৈ বুলি ওলালোঁ আমাৰ পৰিয়ালটো। এৰাতি তাত আৰু এৰাতি মাৰ ঘৰত থাকিমগৈ। ঘৰ গৈ পাই গম পালোঁ দেৱৰৰ ভিষণ য়ুৰিক এচিড(uric acid)। ঘৰত আলোচনাৰ মেইণ টপিক সেইয়াই হ’ল আমাৰ। পিছদিনা যাব ওলাইছোঁ কিন্তু কথাৰ ভমকত সিফালে যাবলৈ দেৰিয়ে হৈছেগৈ। আকৌ মাহঁ‌তৰ ফোনৰ উপৰি ফোন! কেতিয়া আহিবি, কেতিয়া আহিবি– বুলি, দিনৰ সাঁজ ৰাতিলৈহে খাবিহি নেকি! মানুহটো ইপিনে মাকৰ লগত কথা পাতি আছে পাতি আছে,পাতিয়েই আছে। মইনো কি কম! গৈ আছোঁ বুলি বাৰে বাৰে ফাঁকি মাৰি আছোঁ আৰু!\nঅৱশেষত ঘৰৰ পৰা ওলালোঁ। মাৰ ঘৰ পাওঁতে পাওঁতে দেৰিয়ে হ’ল। পায়েই দুৱাৰ মুখতে মায়ে কেঁৰা চকুৰে চাই ক’লে, “ইমান সোনকালে আহিলি যে? ৰাতি হোৱাই নাই দেখোন!” মোৰো উঠিল খং, গেজেৰা মাৰি কৈ উঠিলোঁ– “তোমালোকৰ অকল খোৱা খোৱা খোৱা হে, সিফালে দেৱৰৰ ইউটেৰাচত (Utreus) প্ৰবলেম হৈছে। হুলস্থুলৰ কোবত চবেই “অহ! হয় নেকি? হ’ব দে এতিয়া প্ৰথমে ভাত খাই ল’ তাৰ পাছত কথা পাতিম।”…..\nভাত বাঢ়ে মানে মোৰ মানুহটো ওপৰলৈ গৈ মনে মনে ভায়েকক ফোন কৰি “ঐ বৌয়েৰে ইয়ালৈ আহি কি কৈছে জান? তোৰ বোলে য়ুট্ৰিয়াচত প্ৰবলেম পাইছে।”\nমোৰ দেৱৰটোও কম নিকি! সি জানেই আৰু বৌয়েক কি বস্তু। সি্যো লগালগ উত্তৰ দি ক’লে, “দাদা তই নবৌক কৈ দিবি, যে মোৰ ইউটেৰাচটো কাটি শুকুৱাই এতিয়া নিমখ থোৱা পাত্ৰ কৰি থৈছোঁ। চিন্তা কৰিবলৈ মানা কৰিবি, লগতে মাহঁ‌তকো।”\n« সাক্ষাৎকাৰ – জনপ্ৰিয় গায়ক ৰূপম ভূঞাৰ সৈতে এখন্তেক\nএখন অঘোষিত যুদ্ধ – খনিন্দ্র ভূষণ মহন্ত »


Death of Sultan Bull The sperm of Sultan was sold for lakhs of rupees know what was his diet hrrm - Death of Sultan Bull: এটা বলধ গৰুৰ বাবে হাৰিয়ানাজুৰি খ্যাতি অৰ্জন কৰিছিল মালিক নৰেশে, ২১ কোটিলৈ যাৰ উঠিছিল মূল্য, কি গুণ আছিল বলধ চুলতানৰ?– News18 assam\nHome » photogallery » lifestyle »Death of Sultan Bull: এটা ম'হৰ বাবে হাৰিয়ানাজুৰি খ্যাতি অৰ্জন কৰিছিল মালিক নৰেশে, ২১ কোটিলৈ যাৰ উঠিছিল মূল্য, কি গুণ আছিল চুলতানৰ?\nDeath of Sultan Bull: এটা ম'হৰ বাবে হাৰিয়ানাজুৰি খ্যাতি অৰ্জন কৰিছিল মালিক নৰেশে, ২১ কোটিলৈ যাৰ উঠিছিল মূল্য, কি গুণ আছিল চুলতানৰ?\nহৃদৰোগত আক্ৰান্ত হৈ চুলতানৰ মৃত্যু হয়, পশুপ্ৰেমীসকলে বলধ গৰুটোৰ অন্তিম বিদায়ৰ বাবে দূৰদূৰণিৰ পৰা যাত্ৰা কৰে পৰিয়ালটোৰ ওচৰলৈ।\n| September 26, 2021, 23:06 IST\nহাৰিয়ানাৰ কাইথাল জিলাৰ এটা ম'হ, যাৰ ৰুচি আছিল নৱাবী শৈলীৰ। কেইদিনমান আগতে হৃদৰোগত আক্ৰান্ত হৈ এই ম'হৰ মৃত্যু হয়। ম'হটোৰ নাম আছিল 'চুলতান'। কাইথালৰ বুঢ়াখেৰা গাঁৱৰ চুলতান জীৱিত কালত ইমান বিখ্যাত আছিল যে হাৰিয়ানাজুৰি ইয়াৰ বিষয়ে মানুহে জানিছিল।\nচুলতানৰ মালিক নৰেশে কয় যে চুলতানৰ দৰে কোনো নাছিল। চুলতানৰ বাবে সমগ্ৰ উত্তৰ হাৰিয়ানাৰ মানুহে আজি আমাক জানে। চুলতানৰ বীৰ্য (Semen) বিক্ৰীৰে লাখ লাখ উপাৰ্জন কৰিছিল নৰেশে। চুলতানে বছৰি ৩০,০০০ বীৰ্যৰ ড'জ দিছিল, যি লাখ টকাত বিক্ৰী হৈছিল। ২০১৩ চনৰ ৰাষ্ট্ৰীয় পশু সৌন্দৰ্য প্ৰতিযোগিতাত চুলতান ঝাজ্জৰ, কৰ্ণাল আৰু হিছাৰত ৰাষ্ট্ৰীয় বিজয়ীও আছিল।\nএজন পশুপ্ৰেমীয়ে ৰাজস্থানৰ পুষ্কৰ মেলাত চুলতানৰ বাবদ ২১ কোটি টকা মূল্য দিছিল, কিন্তু নৰেশে কৈছিল যে চুলতান তেওঁৰ পুত্ৰ আৰু পুত্ৰৰ কোনো মূল্য নাই। নৰেশ আৰু তেওঁৰ ভাতৃয়ে তেওঁলোকৰ পুত্ৰৰ দৰে চুলতানৰ চোৱাচিতা কৰিছিল।\nনৰেশে সৰুৰে পৰা চুলতানক ডাঙৰ-দীঘল কৰি আহিছে। সন্তানৰ দৰে আদৰ কৰা হৈছিল। চুলতানে পৰিয়ালটোত ইমানেই প্ৰভাৱ পেলাইছিল যে মৃত্যুৰ পিছত শোকাকুল পৰিয়ালটোৱে চুলতানৰ ছবি আৰু পুৰস্কাৰবোৰ চাই স্মৃতিচাৰণ কৰে।\nপশু মেলাত ঢৌ তোলা চুলতানে নৰেশ আৰু তেওঁৰ পৰিয়ালক ইমান খ্যাতি দিছিল যে চুলতানৰ বাবে আজি সকলোৱে পৰিয়ালটোক জানে। চুলতানে আনকি হাৰিয়ানাৰ সংগীত এলবামতো ভুমুকি মাৰিছিল। চুলতানক হেৰুৱাই নৰেশ কয় যে চুলতানৰ অভাৱ জীৱনত কোনেও পূৰ কৰিব নোৱাৰে।


Police home guard jawan involved in cattle sowing at mankacharCattle Smuggling: সৰিয়হৰ ডুলিতে ভূত, গৰুৰ চোৰাং সৰবৰাহৰ মাষ্টাৰ মাইন্ড আৰক্ষীৰ গৃহৰক্ষী বাহিনীৰ জোৱান!– News18 assam\nCattle Smuggling: সৰিয়হৰ ডুলিতে ভূত, গৰুৰ চোৰাং সৰবৰাহৰ মাষ্টাৰ মাইন্ড আৰক্ষীৰ গৃহৰক্ষী বাহিনীৰ জোৱান!\nগৃহৰক্ষী জোৱানৰৰ স্বীকাৰোক্তি– সকলো পক্ষক মেনেজ কৰি চলাইছিল এই ব্যৱসায়।\nLast Updated : September 25, 2021, 12:54 IST\nথানাৰ ভিতৰৰ তথ্যৰ লগতে আৰক্ষীৰ গতিবিধিৰ তথ্য যায় গৰুৰ চোৰাং বেপাৰীলৈ। হয় ঠিকেই শুনিছে, দক্ষিণ শালমাৰা মানকাচৰ জিলাৰ দক্ষিণ শালমাৰা থানাৰ আৰক্ষীয়ে শুকুৰবাৰে নিশা মইনুল হক চৌধুৰী নামৰ এজন গৃহৰক্ষী জোৱানক গ্ৰেপ্তাৰ কৰাৰ পিছত এনে চাঞ্চল্যকৰ তথ্য পোহৰলৈ আহিছে।\nভাৰতৰ পৰা বাংলাদেশলৈ গৰুৰ চোৰাং সৰবৰাহৰ লগত জড়িত থকাৰ অভিযোগত আৰক্ষীয়ে মইনুল হক চৌধুৰীক গ্ৰেপ্তাৰ কৰাৰ পিছত চলোৱা মাৰাথন জেৰাৰ অন্তত এই তথ্য পোহৰলৈ আহে। দক্ষিণ শালমাৰা থানাৰ ভাৰপ্ৰাপ্ত আৰক্ষী বিষয়া ফইজুল হকে জানিবলৈ দিয়া মতে. ভাৰত–বাংলাদেশ সীমান্তত গৰুৰ চোৰাং ব্যৱসায়ৰ লগত মইনুল প্ৰত্যক্ষভাৱে জড়িত হৈ আছে।\nমূলতঃ বাংলাদেশলৈ গৰুৰ চোৰাং ব্যৱসায় এতিয়াও অব্যাহত আছে আৰু ধৃত মইনুল ইয়াৰ মাষ্টৰ মাইন্ড আছিল। কাৰণ তেওঁ থানাত থাকি আৰক্ষীৰ গতিবিধি তথা সকলো তথ্য চোৰাং ব্যৱসায়িক যোগান ধৰাৰ কথা বিভিন্ন সূত্ৰই সদৰী কৰিছে।\nআনকি গ্ৰেপ্তাৰ হোৱা মইনুলে আৰক্ষী আৰু সংবাদ মাধ্যমক মেনেজ কৰাৰ গুৰুতৰ অভিযোগ পোৱা গৈছে। অৱশ্যে আৰক্ষীয়ে বৰ্তমানে মইনুল হক চৌধুৰী গৃহৰক্ষী বিভাগত কৰ্মৰত নহয় যদিও পূৰ্বে তেওঁ গৃহৰক্ষী বাহিনীত আছিল বুলি কৈ সমগ্ৰ ঘটনাৰ পৰা ফালৰি কাটিবলৈ প্ৰয়াস অব্যাহত ৰাখিছে।\nইফালে গৃহৰক্ষী জোৱানজন গ্ৰেপ্তাৰৰ পিছত ঘটনাস্থলীত যোৱা সংবাদিকৰ সন্মুখত অন কেমেৰাত স্বীকাৰ কৰিলে ভয়াবহ তথ্য৷ উক্ত ঘটনাক কেন্দ্ৰ কৰি ৰাইজৰ মাজত ব্যাপক চাঞ্চল্যৰ সৃষ্টি হয়।\nFirst published: September 25, 2021, 12:54 IST


গল্পঃ ভাৰতবৰ্ষ / এছ ওৱাজেদ আলি\nHomeঅনূদিত গল্পগল্পঃ ভাৰতবৰ্ষ / এছ ওৱাজেদ আলি\nমূল বাংলা: এছ ওৱাজেদ আলি\nঅসমীয়া অনুবাদ: মিণ্টুল হাজৰিকা\nপঁছিশ বছৰ আগত এবাৰ মই কলিকতালৈ গৈছিলোঁ৷ তেতিয়া মোৰ বয়স ১০-১১ বছৰ হ’ব৷ মই থকা ঘৰৰ ওচৰত এখন গেলামালৰ দোকান আছিল৷ তাৰ ওচৰেদি মোৰ অহা-যোৱা চলিছিল৷ সেই গেলামাল দোকানখনত বুঢ়া মানুহ এজনে গদিত বহি প্ৰকাণ্ড এখন কিতাপ সুৰ লগাই পঢ়ি আছিল৷ বুঢ়া মানুহজনৰ মূৰটোৰ মাজভাগ আছিল টকলা আৰু চাৰিওপিনে ধকধকীয়া বগা চুলি৷ নাকৰ ওপৰত ৰূপৰ ডাঠ ফ্ৰেমৰ ছচমা৷মুখমণ্ডল গভীৰ প্ৰশান্তিত জিলিকি আছিল৷ দেখিবলৈ জ্ঞানী মানুহৰ দৰে চেহেৰা৷ এজন মধ্য বয়সীয়া মানুহ মাজে মাজে আহি বুঢ়া মানুহজনৰ ওচৰত বহি পাঠ শুনিছিল আৰু গ্ৰাহক আহিলে উঠে গৈ তেওঁলোকৰ লগত কথা বতৰা পাতিছিল৷ মোৰ বয়সৰ এজন ল’ৰা , উদং গাৰেৰে বুঢ়া মানুহজনৰ ওচৰত অনবৰতে বহি আছিল আৰু তাৰ ওচৰত বহি আছিল দুজনী ছোৱালী৷ বিশেষ আগ্ৰহেৰে সিহঁতে সেই পাঠ শুনি আছিল৷ সিহঁতৰ মুখ দেখি ভাব হৈছিল বিষয়টোৱে সিহঁতক বৰকৈ আকৰ্ষণ কৰিছে৷\nবুঢ়া মানুহজনে কি পঢ়িছে জানিবলৈ মোৰ বৰ আগ্ৰহ উপজিছিল৷ ঘৰৰ পৰা ওলাই মই গেলামাল দোকানখনৰ সন্মুখত থিয় হৈ শুনিবলৈ আৰম্ভ কৰিলোঁ৷ ৰামচন্দ্ৰই কেনেদৰে বান্দৰ সেনাৰ সহায়ত সাগৰৰ ওপৰত সেঁতু নিৰ্মাণ কৰিছিল, সেয়া মই শুনিছিলোঁ৷ ৰামচন্দ্ৰই সেঁতু পাৰ হৈছিল নে নাই, যেনিবা পাৰ হৈয়ে কি কৰিছিল , সেয়া মই শুনিবলৈ পোৱা নাছিলোঁ৷\nদুই চাৰি বছৰমান পিছত মই ঘৰলৈ উভতি গ’লোঁ৷ তাৰপিছত ক’ৰ পৰা ক’লৈ গ’লোঁ , তাৰ কোনো ঠিকনা নাই৷ পৰিৱৰ্তনৰ ক’তো ধুমুহা মোৰ মূৰৰ ওপৰেদি পাৰ হৈ গ’ল৷ সেই বুঢ়া মানুহজন আৰু তেওঁৰ সন্তান-সন্ততিৰ নিৰীহ শান্ত জীৱনৰ ছবিখন হৃদয়ৰ নিভৃত কোণত কোন কাহানিবাই হেৰাই থাকিল৷ সিহঁতৰ অস্তিত্বৰ কথা মই পাহৰি গ’লোঁ৷ এনেকুৱা শ শ বস্তুৰ অস্তিত্ব আমি পাহৰি থাকোঁ৷\nসৌ সিদিনাখন ফুৰোঁতে ফুৰোঁতে আকৌ সেই বাটেৰে গৈ আছিলোঁ৷ ঘৰ-দুৱাৰ সকলো সলনি হৈ গৈছিল৷আগতে য’ত ঘৰ আছিল, এতিয়া তাত বৃহৎ বৃহৎ আকাৰৰ আট্টালিকাই মূৰ দাঙি থিয় হৈ আছে৷আগতে দুই চাৰিখন ৰিক্সা আৰু ঘোঁৰাৰ গাড়ী সেই বাটেৰে আহ-যাহ কৰিছিল; এতিয়া ইঞ্জিনচালিত গাড়ী অনবৰতে অহা-যোৱা কৰি আছে৷ আগতে ঢিমিকঢামাককৈ গেছৰ লাইট জ্বলিছিল;এতিয়া ইলেকট্ৰিক লাইটৰ পোহৰে সেই ঠাই দিনৰ দৰে উজলাই তুলিছে৷ মই সময়ৰ পৰিৱৰ্তনৰ কথা মনত পাগুলি আছোঁ, এনেতে হঠাৎ মোৰ চকু পৰিল সেই পুৰণি গেলামাল দোকানখনৰ ওপৰত ৷ য’ত কোনো পৰিৱৰ্তনৰ আচোঁৰ পৰা পৰিলক্ষিত হোৱা নাই৷ বস্তু-বাহানিবোৰ আগৰ দৰে সজাই থোৱা আছে৷চালৰপৰা এতিয়াও কেৰাচিন তেলৰ এটা চাকি ওলমি আছে৷ বোধহয় সেই পঁছিশ বছৰৰ আগৰ চাকিটো!\nভিতৰৰ দৃশ্য দেখি মই স্তম্ভিত হৈ পৰিলোঁ৷ পঁছিশ বছৰ আগত যিজন বুঢ়া মানুহক দেখা পাইছিলোঁ, ঠিক তেওঁৰ দৰে এজন বুঢ়া মানুহে গদিৰ ওপৰত বহি প্ৰকাণ্ড এখন কিতাপ সুৰ লগাই পঢ়ি আছে৷ পঁচিশ বছৰ আগৰ সে মধ্যবয়সীয়া মানুহজনৰ দৰে এজন মধ্যবয়সীয়া মানুহ এবাৰ এবাৰ আহি সেই পাঠ শুনিছিল আৰু আৱশ্যক অনুযায়ী গ্ৰাহকসকলৰ লগত কথা পাতিছিল৷ ঠিক আগৰ ল’ৰাটোৰ দৰে এজন ল’ৰা, উদং গাৰে বুঢ়া মানুহজনৰ মুখৰ পিনে চাই আছিল৷ তেওঁৰ কাষত বহি আছিল আগৰ ছোৱালীকেইজনীৰ দৰে দুজনী ছোৱালী৷\nকোনো মায়া মন্ত্ৰৰ বলত সেই সুদূৰ অতীত আকৌ উভতি আহিল নেকি? মই বিস্ময়ত অভিভূত হৈ থিয় দি শুনিবলৈ ধৰিলোঁ৷ বুঢ়া মানুহজনে পঢ়ি আছিল ৰামচন্দ্ৰৰ সেই সেঁতু নিৰ্মাণৰ কথা; পঁচিশ বছৰ আগত যি যি শুনিছিলোঁ৷\nমই আৰু ৰৈ থাকিব পৰা নাছিলোঁ; পোনে পোনে বুঢ়া মানুহজনৰ ওচৰলৈ গৈ ক’লোঁ, “ মহাশয়, ক্ষমা কৰিব৷ আজিৰ পৰা ঠিক পঁচিশ বছৰ আগত মই এই ল’ৰা-ছোৱালীকেইজনৰ সন্মুখত আপোনাক এই কিতাপখন পঢ়ি থকা দেখিছিলোঁ৷ এই সুদীৰ্ঘকালছোৱাত তেওঁলোকৰ শাৰীৰিক বৃদ্ধি হোৱা নাই নেকি? ৰামচন্দ্ৰ এতিয়াও সেই সেঁত নিৰ্মাণৰ কামত ব্যস্ত হৈ আছে নেকি”৷\nবুঢ়া মানুহজনে পঢ়াৰ পৰা তেওঁৰ চকুহাল ওপৰলৈ তুলি এবাৰ মোৰ ফালে চালে৷ নাকৰ ওপৰৰ পৰা চছমাযোৰ খুলি ধূতিৰ আঁচলেৰে আইনা দুখন ভালদৰে চাফা কৰি আকৌ পিন্ধি ল’লে৷ ধীৰ-গম্ভীৰ দৃষ্টিৰে মোক ভৰিৰ পৰা মূৰলৈ এবাৰ নিৰীক্ষণ কৰিলে;তাৰ পিছত বিস্ময়ভাৱে ক’লে, “পঁচিশ বছৰ আগত আপুনি এইফালেদি গৈছিল?” মই ক’লোঁ, “হয়”৷ বুঢ়ামানুহজনে ক’লে, “তেনেহ’লে আপুনি মোৰ স্বৰ্গীয় পিতামহাশয়ক এই ৰামায়ণ পঢ়ি থকা দেখা পাইছিল ৷ মোৰ ল’ৰা-ছোৱালীকেইজনে তেওঁৰ কাষত বহি পাঠ শুনিছিল৷ ল’ৰাজন সেইজন, এতিয়া ডাঙৰ হৈছে৷ তাৰ বয়স আপোনাৰ সমান হ’ব৷ ছোৱালীকেইজনীৰ বিয়া হৈছে৷ ভগৱানৰ আশীৰ্বাদত তেওঁলোকে স্বামী-পুত্ৰ লৈ ঘৰ-সংসাৰ কৰিছে৷ এই ল’ৰাজন হৈছে মোৰ নাতিল’ৰা আৰু এই ছোৱালী দুজনী মোৰ নাতিনী; মোৰ সেই ল’ৰাজনৰ সন্তান৷”\nবুঢ়া মানুহজনৰ হাতত থকা কিতাপখনলৈ আঙুলিয়াই সুধিলোঁ, “ এই কিতাপখন কেতিয়াৰ?”\nমৃদু হাঁহি মাৰি বুঢ়া মানুহজনে ক’লে, “ এইখন হৈছে কৃত্তিবাসৰ ৰামায়ণ৷ মোৰ আজোককাই বটতলায়ৰ পৰা এইখন কিনি আনিছে ৷ সেয়া হৈছে বহু পুৰণি কথা; মোৰ তেতিয়া জন্ম হোৱা নাই৷ ”\nবুঢ়া মানুহজনক অভিবাদন জনাই দোকান ত্যাগ কৰিলোঁ৷ ভাব হ’ল, মই দিব্যচক্ষু পাইছোঁ! প্ৰকৃত ভাৰতবৰ্ষৰ নিখুঁত এখন ছবি মোৰ দুচকুৰ সন্মুখত প্ৰতিফলিত হৈ উঠিল৷ সেই পৰম্পৰা এতিয়াও চলি আছে, তাৰ কোনো পৰিৱৰ্তন হোৱা নাই৷\nগল্পকাৰৰ পৰিচয়ঃ এছ ওৱাজেদ আলী ( ১৮৯০-১৯৫১ ) এগৰাকী প্ৰখ্যাত গল্পকাৰ আৰু প্ৰৱন্ধকাৰ। কেম্ব্ৰিজ বিশ্ববিদ্যালয়ৰ স্নাতক আৰু ইংলেণ্ডৰ পৰা বেৰিষ্টাৰী পৰীক্ষাত উত্তীৰ্ণ ওৱাজেদ আলীৰ কৰ্মজীৱন আৰম্ভ হয় প্ৰেছিডেন্সী মেজিষ্ট্ৰেট হিচাপে আৰু ১৯৪৫চনত সুখ্যাতিৰে এই পদৰ পৰা তেওঁ অৱসৰ গ্ৰহণ কৰে৷\nসমকালীন সাহিত্য আন্দোলনত ওৱাজেদ আলীৰ অৱদান আছিল উল্লেখনীয় ৷ তেওঁ বংগীয় মুছলমান সাহিত্য সমিতিৰ সভাপতি নিৰ্বাচিত হৈছিল ৷ সমাজ আৰু ৰাষ্ট্ৰৰ ক্ষেত্ৰত তেওঁৰ দৃষ্টিভংগী আছিল উদাৰ আৰু তেওৰঁ ৰচনাৰাজিৰ মাজেৰে সকলো সময়তে হিন্দু মুছলমানৰ ঐক্যৰ ছবি প্ৰতিফলিত হৈছিল৷ তেওঁৰ চুটিগল্প সমূহ ধৰ্মনিৰপেক্ষভাৱে ভাৰতীয় ঐতিহ্যৰ বাহক৷\nওৱাজেদ আলীয়ে চুটিগল্পৰ উপৰিও উপন্যাস, ভ্ৰমণকাহিনী, ৰম্যৰচনা আৰু তথ্য গধুৰ প্ৰৱন্ধ-পাতি লিখিছিল ৷ 'গুলদস্তা', 'মাশুকেৰ দৰবাৰ', 'ভাঙা বাঁশি', :গল্পেৰ মজলিস', 'ভবিষ্যতেৰ বাঙালী ৰাষ্ট্ৰ' আৰু 'নাগৰিক প্ৰেমেৰ ধৰ্ম' ইত্যাদি তেওঁৰ ৰচিত কেইখনমান উল্লেখযোগ্য গ্ৰন্থ ৷\nবিঃদ্ৰঃ গল্পটি অচিতকুমাৰ বন্দ্যোপাধ্যায় আৰু অজিতকুমাৰ ঘোষ সম্পাদিত আৰু সাহিত্য অকাডেমীয়ে প্ৰকাশ কৰা “ বাংলা গল্প সংকলন ” নামৰ সংকলনটিৰ পৰা লোৱা হৈছে৷


Natacin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Natacin ar byavahar, ppali, parshwakriya, upkaar, kriya-pratikriya aaru satarkatabani\nNatacin साल्ट से बनी दवाएं:\nNatacin के सारे विकल्प देखें\nNatacin की जानकारी\nNatacin ৰ লাভ আৰু ব্যৱহাৰসমূহ- Natacin Benefits & Uses in Assamese- Natacin ar laabh aaru byavaharsamuh\nNatacin ৰ পালি আৰু সেয়া কেনেদৰে ল'ব- Natacin Dosage & How to Take in Assamese - Natacin ar paali aaru xeya kenedore lobo\nNatacin ৰ পাৰ্শ্চক্ৰিয়াসমূহ- Natacin Side Effects in Assamese- Natacin ar parshwakriyasamuh\nNatacin সংক্ৰান্ত সতৰ্কতাবাণীসমূহ- Natacin Related Warnings in Assamese- Natacin xonkranta xatarkatabanisamuh\nNatacin মতভেদসমূহ- Natacin Contraindications in Assamese- Natacin nishedhsamuh\nNatacin ৰ বিষয়ে সততে সোধা প্ৰশ্নসমূহ- Frequently asked Questions about Natacin in Assamese- Natacin ar bikhoye satate xodha prashnasamuh\nখাদ্য আৰু মদৰ সৈতে Natacin ক্ৰিয়া-প্ৰতিক্ৰিয়া- Natacin Interactions with Food and Alcohol in Assamese- khadya aaru modor xoite Natacin kriya-pratikriya\nNatacin ৰ লাভ আৰু ব্যৱহাৰসমূহ - Natacin Benefits & Uses in Assamese - Natacin ar laabh aaru byavaharsamuh\nNatacin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNatacin ৰ পালি আৰু সেয়া কেনেদৰে ল'ব - Natacin Dosage & How to Take in Assamese - Natacin ar paali aaru xeya kenedore lobo\nNatacin-ৰ উপাদানসমূহ - Natacin Active Ingredients in Assamese - Natacin-ar upadaansamuh\nNatacin ৰ পাৰ্শ্চক্ৰিয়াসমূহ - Natacin Side Effects in Assamese - Natacin ar parshwakriyasamuh\nগৱেষণাৰ ভিত্তিত, Natacin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNatacin সংক্ৰান্ত সতৰ্কতাবাণীসমূহ - Natacin Related Warnings in Assamese - Natacin xonkranta xatarkatabanisamuh\nNatacin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNatacinৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Natacin ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nNatacin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nNatacin ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Natacin কি প্ৰভাৱ দেখা গৈছে?\nবৃক্ক ৰ বাবে Natacin সম্পূৰ্ণৰূপে সুৰক্ষিত।\nযকৃতত Natacin কি প্ৰভাৱ দেখা গৈছে?\nNatacinৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Natacin ৰ কি প্ৰভাৱ দেখা গৈছে?\nহৃদয় ৰ বাবে Natacin সম্পূৰ্ণৰূপে সুৰক্ষিত।\nNatacin মতভেদসমূহ - Natacin Contraindications in Assamese - Natacin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Natacin লোৱা অনুচিত যাতে -\nNatacin ৰ বিষয়ে সততে সোধা প্ৰশ্নসমূহ - Frequently asked Questions about Natacin in Assamese - Natacin ar bikhoye satate xodha prashnasamuh\nএই Natacin-এ অভ্য়াস বা নিচাৰ সৃষ্টি কৰে নেকি?\nNatacinৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Natacin লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু Natacin লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Natacinৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Natacin ক্ৰিয়া-প্ৰতিক্ৰিয়া - Natacin Interactions with Food and Alcohol in Assamese - khadya aaru modor xoite Natacin kriya-pratikriya\nখাদ্য আৰু Natacinৰ ক্ৰিয়া-প্ৰতিক্ৰিয়া\nখাদ্যৰ সৈতে Natacin লোৱাটোৱে একো সমস্যাৰ সৃষ্টি নকৰে।\nমদ আৰু Natacinৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Natacinৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nNatacin ৰ অনুকল্প - Substitutes for Natacin in Assamese\nNatacin के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Natacin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Natacin ব্যৱহাৰ কৰিছিল নেকি?\nআপুনি কিমান পৰিমাণে Natacin সেৱন কৰিছিল?\nআপুনি Natacin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Natacin সেৱন কৰে?


কৰীণা কাপুৰৰ ৪০ হাজাৰ টকীয়া টি-চাৰ্ট! পিন্ধি কি দশা হ’ল? জানিবলৈ চাওক… | Asom Live 24\nকৰীণা কাপুৰৰ ৪০ হাজাৰ টকীয়া টি-চাৰ্ট! পিন্ধি কি দশা হ’ল? জানিবলৈ চাওক…\nHome বিনোদন চিনেমা\nin চিনেমা, ফেশ্বন\nঅভিনেত্ৰী কৰীণা কাপুৰ খানক সাধাৰণতে কেজুৱেল লুকত বেছিকৈ দেখা যায়। পুত্ৰ টাইমুৰৰ সৈতে ঘূৰি ফুৰাৰ সময়ত কৰীণাই বেছিভাগেই খেলা-ধূলা কৰে। শেহতীয়াকৈ কৰীণাই হালধীয়া ৰঙৰ টি-চাৰ্ট আৰু নীলা ৰঙৰ জগাৰ পিন্ধি স্প’ৰ্টছ কৰিছিল।\nকেজুৱেল লুকত কৰীণাক ষ্টাইলিছ দেখা গৈছিল যদিও ছ’চিয়েল মিডিয়াত যেতিয়া কৰীণাৰ এই লুক ভাইৰেল হৈছিল তেতিয়া ইউজাৰসকলে তেওঁক ঠাট্টা কৰিবলৈ আৰম্ভ কৰিছিল।\nআচলতে ‘লাল সিং চদ্দা’ অভিনেত্ৰীগৰাকীয়ে গুচি (GUCCI) ব্ৰেণ্ডৰ লেবেলৰ হালধীয়া ৰঙৰ টি-চাৰ্ট পিন্ধি ওলাই আহিছিল। এই অভাৰছাইজ টি-চাৰ্টটো কৰীণাই এটা নীলা জিন্সৰ সৈতে টিম আপ কৰিছিল। ইয়াৰ সৈতে লুকটো আকৰ্ষণীয় কৰিবলৈ কৰীণাই গোলাপী আৰু বগা চপ্পল পিন্ধিছিল।\nলগতে পঢ়ক ১৮ গৰাকী মুছলমান হিন্দুলৈ ধৰ্মান্তৰিত, ধৰ্মান্তৰ হোৱাৰ কাৰণ কি?\nপিছে কিয় ট্ৰ’ল খাইছে কৰীণা?\nএতিয়া আপুনি নিশ্চয় ভাবিছে যে কৰীণাৰ এই কেজুৱেল লুকটো দেখাৰ পিছত কিয় ছ’চিয়েল মিডিয়া ব্যৱহাৰকাৰীসকলে ট্ৰ’ল কৰিবলৈ আৰম্ভ কৰিলে? আচলতে কৰীণাই ব্ৰেণ্ড লেবেল GUCCIৰ যিটো টি-চাৰ্ট পিন্ধিছিল, ইয়াৰ মূল্য ৪০ হাজাৰ টকা।\nএই সাধাৰণ টি-চাৰ্টটোৰ মূল্য যেতিয়া ইউজাৰে জানিব পাৰিলে, তেতিয়া মানুহে ধেমেলীয়াকৈ কমেণ্ট কৰিবলৈ ধৰিলে। এজন ব্যৱহাৰকাৰীয়ে মন্তব্য কৰিছে যে ‘এই টি-চাৰ্টতকৈ ভাল টি-চাৰ্ট মংগলবাৰ বজাৰত পোৱা যাব।’ একে সময়তে আন এজন ইউজাৰে মন্তব্য কৰিছিল, ‘ইমান টকাত এটা বিয়াৰ সাজ আহিলহেঁতেন।’\nদামী বস্তু বা সাজ-পোছাকৰ বাবে কৰীণাক ট্ৰ’ল কৰাটো এইবাৰেই প্ৰথম নহয়। ইয়াৰ পূৰ্বেও কৰীণাক দামী মিনি পাৰ্চ, ঘড়ীৰ বাবে সামাজিতক মাধ্যমত সমালোচনা কৰি আহিছে।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamGuccikareena kapoor\nনাৰী কেৱল ভোগৰ সম্পদ নেকি! আচলতে ‘গেহৰাইয়াঁ’-এ কি কয়?


শূণ্যতাৰ সিপাৰে তথাগত। খণ্ড - ১১\nনীড়ে তাৰ পৰা ৰঙৰ টেমাটো লোৱা নাছিল। সি কোছ মোছ খাই বেছিকৈ মাকৰ কাষ চাপিছিল। ৰঙৰ টেমাটো বাইদেউৱে আথে বেথে সামৰি লৈছিল। পিছলৈ সিহঁতবোৰে কথাবোৰ লাহে লাহে গম পাইছিল।\n' কণমানিটোক উধাই মুধাই খেলা বস্তু এসোপা আনি দিয়ে। আৰু খেলি থকা কণমানিটোক চোচৰাই নি মাৰে জানা। অভিযোগ এটাই - ' খেলা বস্তু মই দিওঁ, চকলেট চিপচ্ মই আনি দিওঁ, তাৰ পিছতো মাৰেই ভাল? মাৰকে ভালপাৱ ? ' মই তেতিয়া স্কুলত কাম কৰি আছো। ঘৰত শাহু থাকে নীড়ৰ লগত। সেই কণমানি ডেৰ বছৰীয়া ল'ৰাটোৰ ভাতত এদিন ভোট জলকীয়া থেকেচি দিছিল, ভাত খুৱাওতে দিগদাৰি কৰা বুলি। সেইদিনা স্কুলৰ পৰা আহি কান্দি কান্দি লেবেজান হৈ পৰা নীড়ক যেতিয়া কোলাত লও, তাৰ তিব্ৰ জ্বৰ আৰু কণমানি ওঠ দুটা ফুলি ক'লা পৰি গৈছে। তেনেকৈয়ে ডাক্তৰৰ ওচৰলৈ দৌৰিছিলো। দেউতাকৰ খং উঠিলে মোক মাৰিয়েই শান্তি নাপায় এই কণমানি ল'ৰাটোকো ফুটবল খেলা দি গোৰ মাৰি দিয়ে। সি এখন নহয়, কেইবাখনো নৰক দেখি আহিছে। মানুহ বুলিলেই ভয় খায়। কপি থাকে, কান্দি থাকে। এই কণমানি অৱস্থাতে তাৰ বুকুত বিষ। গুচি আহিলো সেয়েহে একেবাৰে। নীড়ক হেৰুৱাব নিবিচাৰিলো কাৰণেই গুচি আহিলো। এতিয়া উশাহ ল'ব পাৰিছো ভালদৰে। '\nতথাগত বুলিয়েই নহয়, সিহঁত আটাইকেইটাৰে বৰ মৰমৰ নীড়। লাহে লাহে সিও সহজ হ'বলৈ আৰম্ভ কৰিলে। এতিয়া সিহঁত আটাইকেইটা নীড়ৰ মামা। কেতিয়াবা নীড়ৰ লগত সিহঁতে বেডমিণ্টন খেলে, ক্ৰিকেট খেলে, সিহঁতৰ লগত ফুৰিবলৈ যায়। মুঠতে ল'ৰাটোৰ আগৰ আচৰণবোৰ প্ৰায় নোহোৱা হৈছে।\nবিবাহ বিচ্ছেদৰ পাছৰে পৰাই অদীতি বাইদেউৰ লগত তেখেতৰ মাক আহি আছেহি। মানুহগৰাকী অকণমান গোমোঠা ধৰণৰ। ইহঁতবোৰ গ'লেও ভালদৰে মাতবোল নকৰে। তথাগতৰ কিবা পচন্দ নহয় মানুহজনীক। অৱশ্যে বৰুণে কোৱাৰ ধৰণৰ কথা এটাও হ'ব পাৰে। অদীতি বাইদেউ মাক দেউতাকৰ একমাত্ৰ সন্তান। সংসাৰখন ৰক্ষা কৰিব নোৱৰা কাৰণে চাগে মাকৰ কিবা এটা দু:চিন্তা হৈ থাকে। এদিন নীড়ৰ সৈতে ছাইনিজ চেকাৰ খেলি থাকোতে বোলে তথাগতক কৈছিলো - ' মাইকী মানুহ হৈ নিজৰ মানুহটোকে বলাব নোৱাৰিলে তাই। এতিয়া ল'ৰা কেনেকৈ মানুহ কৰিব ? '\nতথাগতৰ ভাষাত তাৰ ' টেমাটো একেবাৰে গৰম হৈ গ'ল। সি কৈয়েই দিলে- ' আপোনাৰ ছোৱালী আৰু নাতি যদি তাত মৰিলেহেতেন আপুনি চাগে শ্ৰাদ্ধ বহুত ডাঙৰকৈ পাতিলেহেতেন! মাইকী মানুহৰ অকল মৰি মৰি হ'লেও সংসাৰ বচোৱাহে কাম শুনিছো। আপোনাৰ জোৱাইয়ে হেনো ডিভ'ৰ্চৰ এসপ্তাহৰ পিছতে নতুন মাইকী আনি ঘৰ সুমুৱালেহি?'\nসেইদিনাৰ পৰা মানুহজনীয়ে তথাগত আহিলে একেবাৰে মাত নিদিয়া হ'ল। আনকি সি আহিলে ভিতৰৰ কোঠাত ডাঙৰকৈ টি ভি টো লগাই চাই থকা হ'ল। তথাগতই বেয়া নাপায়। এনেকুৱা মাণ্ঢাত্তাৰ আমোলৰ চিন্তা কৰা মানুহৰ লগত তাৰ একো কথাই পাতিব লগা নাথাকে।কিন্তু সি অদীতি বাইদেউৱে বাধা নিদিয়ালৈকে সেইখন ঘৰলৈ গৈয়েই থাকিব।\nনীড় অদীতি বাইদেউৰ আটাইতকৈ ডাঙৰ দূৰ্বলতা। আজি তিনি বছৰে এই মানুহজনীয়ে তথাগতক ভবাই তুলিছে। এনেকৈ ধুমুহাই তচনচ কৰি থৈ যোৱাৰ পিছতো ইমান মানুহ ইমান স্নিগ্ধ হৈ থাকেনে ? থাকিব পাৰেনে ?\nঅদীতি বাইদেউৰ ছবি এখন আকিবলৈ বৰ মন যায় তথাগতৰ।\nআকিব, এদিন সেই ছবিখন তথাগতই আকিব। এসোপা ৰামধেনু ৰঙৰ ফুলৰ মাজত আকাশলৈ মূ কৰি পৰি থকা ফুলৰ দৰে আলফুলীয়া মানুহ জনীৰ ছবি সি আকিব।\n' অই তহঁতৰ কি হ'ল ? ইমান চুপ- চাপ আন্ধাৰে মুন্ধাৰে বহি আছ যে ? '\nহুৰমূৰাই সোমাই আহিল বৰুণ আৰু সমীৰণ।\nদুয়োটা সোমাই অহাৰ লগে লগে চিগাৰেটৰ উগ্ৰ গোন্ধ এটা কোঠাটোত বিয়পি পৰিল। অম্লানে তথাগতৰ তুলিখনতে বাগৰি কাৰোবাৰ লগত কথা পাতি আছে। বেচেৰাই তাৰ গানকেইটা ভালদৰে কৰিব বিচাৰিছে। প্ৰতিদিনে কেইবাজনো প্ৰডিউশ্যাৰৰ লগত কথা পাতিছে। কোনেও পাত্তাই দিয়া নাই। অদীতি বাইদেউৰ চিনাকি কোনোবা এজনৰ নাম্বাৰ দিছিল। মানুহজনে কাইলৈ তাক মাতিছে। সেই কথাটোকে সি অদীতি বাইদেউক কৈ আছিল। মানুহজনৰ ছোৱালী জনীয়ে হেনো অদীতি বাইদেউৰ স্কুলত গান শিকে। গতিকে বাইদেউৱে অম্লানৰ কথাটো কওতে তেখেতে গুৰুত্ব নিদিয়াকৈ থাকিব নোৱাৰিলে। অম্লানে বৰ সাহস পাইছে কথাটোত। ঘৰৰ মানুহে লাহে লাহে তাক বেয়া পোৱা হৈছে।চাকৰি বাকৰিৰ ধাণ্ডা নকৰি অকল গান কৰি থকা ল'ৰা বুলি তাক ঠাট্টা কৰে।\nঅম্লানে শেষ চেষ্টা এটা কৰিব বিচাৰিছে। মনে বিচৰা কাম এটা জীয়াই ৰাখিবলৈ যে কিমান কষ্ট কৰিব লগা হয়, সেই কথা আজিকালি অম্লানে ভালকৈ বুজে। সৱতকৈ কষ্ট ঘৰৰ মানুহক বুজোৱা। কেতিয়াবা অম্লানৰ লাগে, তেজ মঙহৰ আপোন মানুহবোৰে ঢেৰ ' condition ' ৰ বিনিময়তহে মৰম ভালপোৱা দিয়ে যেন। কেতিয়াবা তাৰ নিয়ন্ত্ৰণ কৰিব নোৱৰা খং উঠি যায়। অৱশ্যে মাকৰ কথা ভাবিলে খং ৰাগবোৰ বেছি সময় নাথাকে তাৰ। মাকক সি প্ৰচণ্ড ভাল পায়। প্ৰডিউশ্যাৰ জনৰ লগত কথা পাতি থাকোতেই সি যেন ডাঙৰকৈ সপোন এটা দেখিবলৈ আকৌ এবাৰ সাহ গোটালে।\nবৰুণ আৰু সমীৰণৰ লগে লগে কোঠাটো আকৌ উচ্ছল হৈ পৰিল।তথাগতই আগৰ কাগজখন লুটিয়াই নতুনকৈ লিখিলে -\n' আহক, বহক, অলপ কথা পাতো। '


world-heart-day-2020-possibilities-of-heart-attack-and-how-to-manage-it– News18 Assam\nWorld Heart Day 2020: এই সমস্যাবোৰ থাকিলে হাৰ্ট ফেইল হোৱাৰ আশংকা প্ৰৱল, চাওক\nUpdated:September 29, 2020, 3:02 PM IST\nবয়সজনিত কাৰণত বহুতৰে হার্ট ফেইল হোৱা দেখা যায়। তাৰ মাজত যিসকল কমবয়সীয়া লোকৰো ডায়বেটিচ তথা হাইপাৰটেনশ্যনৰ দৰে ৰোগ আছে তেওঁলোকৰ ক্ষেত্ৰতো হাৰ্ট ফেইল হোৱা দেখা যায়।\nLast Updated: September 29, 2020, 3:02 PM IST\nকলকাতাঃ সমগ্ৰ বিশ্বৰ লগতে ভাৰততো দিনৰ পিছত দিন ধৰি হৃদযন্ত্ৰজনিত মৃত্যুৰ সংখ্যা বাঢ়িবলৈ ধৰিছে। হাইপাৰটেনশ্যন, কোৰোণাৰী হাৰ্ট ডিজিজ, মেদবহুলতা, ডায়বেটিছ, ৰিউমেটিক হাৰ্ট ডিজিজ এই সকলোবোৰ অসুবিধা যিসকল লোকৰ মাজত আছে তেওঁলোকৰ মাজত হাৰ্ট ফেইল হোৱাৰ আশংকা প্ৰৱল। ইয়াৰ বাহিৰেও দৈনন্দিন জীৱনৰ চাপ, ষ্ট্ৰেছ আদিৰ লগতে ৰক্তচাপজনিত সমস্যা তথা অনিয়ন্ত্ৰিত জীৱন শৈলীও মানুহৰ হাৰ্ট ফেইল হোৱাৰ অন্যতম কাৰণ হৈ পৰিছে বুলি বিশেষজ্ঞসকলে মত প্ৰকাশ কৰিছে।\nহার্ট ফেইল কেনেকৈ হয় আৰু ইয়াৰ কাৰণঃ\nবয়সজনিত কাৰণত বহুতৰে হাৰ্ট ফেইল হয়। তাৰ বাহিৰেও যিসকল কমবয়সীয়া লোকৰো ডায়বেটিচ তথা হাইপাৰটেনশ্যনৰ দৰে ৰোগ আছে তেওঁলোকৰ ক্ষেত্ৰতো হাৰ্ট ফেইল হোৱা দেখা যায়। ইয়াৰ বাহিৰেও পৰিয়ালৰ কাৰোবাৰ পূৰ্বে হাৰ্ট এটেক হৈ মৃত্যু হোৱাৰ ইতিহাস থাকিলে পৰৱৰ্তী প্ৰজন্ম ইয়াৰ চিকাৰ হ’ব পাৰে।\nহার্ট ফেইলৰ লক্ষণ:\n১. এনার্জী হ্ৰাস পোৱাৰ লগতে শৰীৰ দুৰ্বল হয়। ২. শ্বাস লোৱাত কষ্ট পাব পাৰে। ৩. ভৰিৰ তলুৱা ঘামিব পাৰে। ৪. শ্বাসকষ্টৰ কাৰণে টোপনিত ব্যাঘাত। ৫. ৰাতি ঘনে ঘনে প্ৰস্ৰাৱ হোৱ।\nবিশেষজ্ঞসকলৰ মতে, হার্ট পাম্পিঙৰ কাম দুৰ্বল হ’লে হাৰ্ট ফেইল হোৱাৰ আশংকা দেখা যায়। নিউয়ৰ্ক হাৰ্ট এছ’চিয়েশ্যনৰ মতে, হাৰ্ট ফেইলাৰক ৪টা ভাগত ভাগ কৰিব পাৰি। ষ্টেজ ১ তথা ষ্টেজ ২ ক প্রী হার্ট ফেইলাৰ অধ্যায় কোৱা হয়। যিসকল হার্ট ফেইল কৰা ৰোগীৰ হৃদযন্ত্ৰজনিত দুৰ্বলতা আছে তেওঁলোকক ষ্টেজ ৩ত ৰখা হয়। যিসকলৰ হাৰ্ট ফেইল কৰাৰ আশংকা প্ৰৱল তেওঁলোকক ষ্টেজ ৪ৰ অন্তৰ্ভুক্ত কৰা হয়। জীৱনযাত্ৰাৰ পৰিৱৰ্তন, সঠিক চিকিৎসা তথা মেডিকেল ট্ৰিটমেণ্টৰ জৰিয়তে হাৰ্ট ফেইলৰ দৰে ৰোগৰ পৰা হাত সাৰিব পৰা যায়। হার্ট ট্রান্সপ্লেণ্ট, এলভিএডি ইমপ্ল্যেন্টশ্যন পদ্ধতিৰ জৰিয়তে হাৰ্ট ফেইল হোৱাৰ পৰা হাত সাৰিব পৰা যায়।\nহার্ট ফেইল কৰাৰ পৰা বাচি থকাৰ উপায়ঃ\nহৃদযন্ত্রঘটিত দুর্ঘটনাৰ পৰা বাচি থাকিলে মানুহৰ এটা সুন্দৰ জীৱনযাপনৰ অভ্যাস কৰা প্ৰয়োজন। এই নিয়মসমূহ মানি চলাটো দৰকাৰঃ\n১. ধূমপায়ীসকলে চিগাৰেট এৰি দিয়া, ড্রাগছ সেৱন বাদ দিয়া। ২. সৃষ্টিশীল বিভিন্ন কামত নিয়োজিত হৈ থকা তথা নিয়মীয়াকৈ ব্যায়াম কৰা। ৩.নিয়মিত সুষম আহাৰ খোৱা যাতে শৰীৰে প্ৰয়োজনীয় পুষ্টি লাভ কৰে। ৪. লগতে হার্ট ফেইল কৰাৰ লক্ষণ তথা কাৰণসমূহক লৈ সতৰ্ক হৈ থকা।\nFirst published: September 29, 2020, 3:02 PM IST


জেহিৰুদ্দিন আহমদ - অসমীয়া ৱিকিপিডিয়া\n১৬ জুন, ১৮৮৬\n২৭ ছেপ্টেম্বৰ, ১৯৭৩\nবি এ, বি টি\nডাঃ কেৰামত আলি\nজেহিৰুদ্দিন আহমদ আছিল অসমৰ শিক্ষা জগতৰ এজন কিংবদন্তি শিক্ষক আৰু সমাজ-সেৱক। তেখেত যোৰহাট চৰকাৰী উচ্চতৰ মাধ্যমিক আৰু বহুমুখী বালক বিদ্যালয়ৰ সহকাৰী শিক্ষক আৰু প্ৰায় বাৰ বছৰ এই বিদ্যালয়ৰে প্ৰধান শিক্ষক আছিল। শিক্ষকতাৰ সময়ছোৱাত তেখেতে শিক্ষা ব্যৱস্থাৰ আমুল পৰিৱৰ্তন কৰিছিল। তেখেতে ডেলটন পদ্ধতিৰ শিক্ষা ব্যৱস্থা সফলতাৰে প্ৰৱৰ্তন কৰিছিল। Boys' Scoutৰ শিক্ষাও তেখেতে প্ৰচলন কৰিছিল। স্কুলীয়া ছাত্ৰ-ছাত্ৰীৰ মাজত ইউনিফৰ্ম আৰু সুলভ মূল্যত মধ্যাহ্ন বিৰতিৰ খাদ্য ব্যৱস্থা তেখেতেই অসমত প্ৰথম প্ৰৱৰ্তন কৰিছিল বুলি কোৱা হৈছে। আহমদে ডিম্বেশ্বৰ নেওগৰ লগ লাগি The Jorhat Method নামৰ এখন পুথিৰ প্ৰথম আৰু দ্বিতীয় খণ্ড লিখিছিল। তেখেতে যোৰহাট মহাবিদ্যালয়, যোৰহাট বাল্যভৱন স্কুলকে মূখ্য কৰি যোৰহাটৰ বহুকেইটা শিক্ষানুষ্ঠান আৰু অন্যান্য অনুষ্ঠান প্ৰতিষ্ঠাত আগভাগ লৈছিল। অসম সাহিত্য সভাৰ প্ৰথম নিয়মাৱলীৰ অন্যতম ৰূপকাৰো আছিল জেহিৰুদ্দিন আহমদ। তেখেত হেডমাষ্টৰ জেহেৰুদ্দিন আহমদ বা জেহিৰৎ মাষ্টৰ নামেৰে জনপ্ৰিয় আছিল। শিক্ষক ৰূপে আগবঢ়োৱা তেখেতৰ অৱদানৰ বাবে ব্ৰিটিছ চৰকাৰে তেখেতক ১৯৩৯ চনত খান চাহেব আৰু ১৯৪৪ চনত খান বাহাদুৰ উপাধি দিছিল।\n3.1 ডেল্টন পদ্ধতিৰ প্ৰচলন\n3.2 স্কুল ইউনিফৰ্ম\n3.3 ক্ৰীড়া সংগঠক\n3.4 পাঠ্যপুথি প্ৰণয়ন\n3.5 মধ্যাহ্ন ভোজনৰ প্ৰচলন\n4 যোৰহাটৰ শিক্ষা আৰু ক্ৰীড়া ক্ষেত্ৰলৈ উল্লেখযোগ্য অৱদান\n১৮৮৬ চনৰ ১৬ জুন তাৰিখে জেহিৰুদ্দিন আহমদৰ জন্ম হৈছিল। দেউতাক ডাঃ কেৰামত আলি আছিল আহোম ৰজাৰ দিনৰ দা-ধৰা বংশৰ উপৰিপুৰুষ। কেৰামত আলি যোৰহাটৰ প্ৰথম ডাক্তৰ আছিল। তেওঁ ডিব্ৰুগড়ৰ বেৰী হোৱাইট মেডিকেল স্কুলৰপৰা L.M.P অৰ্থাৎ Lower Medical Practitioner পৰীক্ষাত কৃতকাৰ্যতা অৰ্জন কৰিছিল। মাতৃৰ নাম আছিল বিলাতী।\nতেখেতে নিজেও যোৰহাট চৰকাৰী বালক বিদ্যালয়ৰ ছাত্ৰ আছিল। এই বিদ্যালয়ৰপৰাই এণ্ট্ৰেন্স পাছ কৰি কলিকতাত পঢ়িবলৈ যায়। পঢ়ি থকা অৱস্থাতেই কলিকতা এৰি আহি যোৰহাটত চৰকাৰী বালক বিদ্যালয়ৰে সহকাৰী শিক্ষকৰ পদত সোমায়। সেই সময়ৰ অসমৰ স্কুল ইন্সপেক্টৰ দুৰ্গাধৰ বৰকটকীয়ে তেখেতক চাকৰিত সুমুৱাই দিছিল। চাকৰি কৰি থকাৰ মাজতে তেখেতে ঢাকা বিশ্ববিদ্যালয়ৰপৰা বি এ ডিগ্ৰী আৰু বি টি সম্পূৰ্ণ কৰে।\n১৯১১ চনত জেহিৰুদ্দিন আহমদে যোৰহাট চৰকাৰী উচ্চতৰ মাধ্যমিক বহুমুখী বালক বিদ্যালয়ত সহকাৰী শিক্ষক ৰুপে কৰ্মজীৱনৰ পাতনি মেলে। পিছলৈ তেখেত এই বিদ্যালয়ৰ প্ৰধান শিক্ষক হয়। ১৯৩১ চনৰপৰা ১৯৪২ চনলৈ প্ৰায় ১২ বছৰ প্ৰধান শিক্ষক হৈ থকাৰ সময়ছোৱাত তেখেতে স্কুলখনৰ সৰ্বাংগীন উন্নতি সাধন কৰে। যোৰহাট চৰকাৰী বালক বিদ্যালয়ৰ তেখেত ত্ৰয়োদশ গৰাকী প্ৰধান শিক্ষক আছিল আৰু তেখেতৰ শিক্ষকতাৰ কালছোৱাক এই বিদ্যালয়ৰ সোণালী যুগ আখ্যা দিয়া হৈছিল। শিক্ষকতাৰ সমছোৱাত তেখেতে আগবঢ়োৱা অৱদান সমূহ আছিল এনেধৰণৰ-\nডেল্টন পদ্ধতিৰ প্ৰচলন[সম্পাদনা কৰক]\nএই পদ্ধতি মতে বুদ্ধিয়ক আৰু প্ৰখৰ ছাত্ৰক একে ক্লাচতে ১২ মাহ ৰখাই নথৈ পাঠ শেষ কৰাৰ লগে লগে পৰীক্ষা পাতি উৰ্ত্তীণ হ'লে ওপৰৰ শ্ৰেণীলৈ প্ৰমোচন দিয়া। অসমত প্ৰথম এই স্কুলতে ডেল্টন পদ্ধতিৰ শিক্ষা ব্যৱস্থাৰ আৰম্ভ কৰা হৈছিল। ২য় বিশ্ব যুদ্ধৰ সময়ত বিদ্যালয়সমূহ গৃহ সামৰিক কাৰ্যৰ বাবে অধিগ্ৰহণ কৰাত ১৯৪২ চন মানৰপৰা এই শিক্ষা ব্যৱস্থা উঠাই দিয়া হয়।\nস্কুল ইউনিফৰ্ম[সম্পাদনা কৰক]\nজেহিৰুদ্দিন আহমদৰ কাৰ্যকালত ১৯৩৫ চনৰপৰা যোৰহাট চৰকাৰী উচ্চতৰ মাধ্যমিক বহুমুখী বালক বিদ্যালয়ৰ ছাত্ৰৰ বাবে আকাশী ৰঙৰ ইউনিফৰ্ম বাধ্যতামূলক কৰা হয়।\nক্ৰীড়া সংগঠক[সম্পাদনা কৰক]\n১৯১৫ চনত আহমদ আছিল স্কুলৰ গেইম চুপাৰিণটেন্‌ডেণ্ট। তেখেতে ছাত্ৰৰ পঢ়া-শুনাৰ উপৰি শাৰিৰীক সুস্থতাৰ ওপৰত গুৰুত্ব দিছিল। তেখেতৰ শিক্ষকতাৰ সময়ত চৰকাৰী হাইস্কুলত ফুটবল, ভলীবল, হকী, বেডমিণ্টন খেলাৰ উপৰি টেনিচ কৰ্টৰো ব্যৱস্থা আছিল। দৈনিক বিয়লি খেলপথাৰত উপস্থিত থাকি তেখেতে ছাত্ৰ সকলক উৎসাহিত কৰিছিল।দ্বিতীয় মহাসমৰৰ প্ৰাক্‌মুহুৰ্তত মণিপুৰৰ মহাৰজাই মুখ্য অতিথি ৰূপে অংশগ্ৰহণ কৰা অসম অলিম্পিকৰ মূল নায়ক ৰূপে তেখেতক গণ্য কৰা হৈছিল। বিশ্বযুদ্ধৰ সামৰণি পৰাৰ পিছত তেখেতে যোৰহাট কাছাৰী ময়দানৰ উন্নয়নৰ বাবে বিশেষ মন দিছিল। ১৯৩৫ চনত বৃটিছ সাম্ৰাজ্যৰ ৰজা জৰ্জ পঞ্চমৰ সোণালী জয়ন্তী উপলক্ষে অনুষ্ঠিত ক্ৰীড়াৰ সাফল্যৰ গুৰিতে আছিল জেহিৰুদ্দিন আহমদ। নিজৰ স্কুলৰ উৎকৃষ্ট খেলুৱৈৰে ফুটবল আৰু ক্ৰিকেট দল গঠন কৰি তেখেতে প্ৰতিযোগিতালৈ প্ৰেৰণ কৰিছিল। তেখেতৰ দিনত যোৰহাট চৰকাৰী হাইস্কুলে আন্তঃস্কুল টুৰ্ণামেণ্টত ক্ৰিকেট, ফুটবল আদি খেলত পদক জিকি পঢ়া-শুনাৰ লগতে খেল-ধেমালিতো সুনাম অৰ্গন কৰিছিল। ১৯৪৮ চনত তেখেতে যোৰহাট জিলা ক্ৰীড়া সন্থাৰ সভাপতিৰ দায়িত্ব লৈ সংন্থাৰ সাংগঠনিক দিশটো সৱল কৰাৰ চেষ্টা কৰিছিল।\nপাঠ্যপুথি প্ৰণয়ন[সম্পাদনা কৰক]\nছাত্ৰৰ ইংৰাজী শিক্ষাত সহায় হোৱাকৈ তৃতীয় আৰু চতুৰ্থ শ্ৰেণীৰ ছাত্ৰৰ বাবে তেখেতে যোৰহাট ইংলিছ ৰিডাৰ নামৰ দুখন পুথি লিখি প্ৰকাশ কৰিছিল।\nমধ্যাহ্ন ভোজনৰ প্ৰচলন[সম্পাদনা কৰক]\nতেখেতে নিজৰ বিদ্যালয়ত ছাত্ৰসকলৰ বাবে দুপৰীয়া লঘু আহাৰৰ ব্যৱস্থা প্ৰচলন কৰিছিল। এই আহাৰত কেতিয়াবা বুটমাহ আৰু কেতিয়াবা কল বা আন ফল খুৱাইছিল। ইয়াৰ বাবে ছাত্ৰসকলৰপৰা মাহে গাইপতি চাৰি অনাকৈ লৈছিল।\nএইবোৰৰ উপৰিও তেখেতে বাধ্যতামূলক ব্যায়াম শিক্ষা, প্ৰতি শনিবাৰে ছুটীৰ পিছত বাধ্যতামূলক তৰ্কসভা, ষষ্ঠমানত এম ই পৰীক্ষা(১৯৩২), টেষ্ট পৰীক্ষাৰ পাছত বিনামূলীয়া ইংৰাজী আৰু গণিতৰ ক্লাছ,স্কাউট শিক্ষাৰ প্ৰসাৰ আদি ছাত্ৰৰ হিতাৰ্থে প্ৰৱৰ্তন কৰিছিল। নিজে আগভাগ লৈ তেখেতে স্কুলত সৰস্বতী পূজা আৰু বছেৰেকীয়া বঁটা বিতৰণী সভা পাতিছিল। তেখেতৰ দিনতে বিদ্যালয় চৌহদৰ পূব প্ৰান্তত মুছলিম ছাত্ৰাবাস সজা হয়।\nছাত্ৰৰ নিয়মানুৱৰ্তিতাৰ ক্ষেত্ৰতো তেখেত বৰ কাঢ়া আছিল আৰু ঘৰৰপৰা ছুটীৰ দৰ্খাস্ত ননাকৈ স্কুল খতি কৰা ছাত্ৰৰপৰা জৰিমণা আদায় কৰিছিল।\nতেখেত চুটি চাপৰ আৰু অত্যন্ত পৰিপাটী ব্যক্তি আছিল। বিদ্যালয়লৈ আহোঁতে তেখেতে চুট-টাই পৰিধান কৰিছিল আৰু তেখেতৰ অষ্টিন ৩৪২ গাড়ীখনত উঠি বিদ্যালয়লৈ অহা-যোৱা কৰিছিল। তেখেতৰ পৰিপাটিতাৰ বাবে তেখেতৰে ছাত্ৰ সত্যন্দ্ৰনাথ বৰকটকী, আই এ এছে তেওঁৰ স্কুলীয়া জীৱনৰ স্মৃতিকথা ৰছনাত জেহিৰুদ্দিন আহমদক শেষৰজন বেৰন বুলি কৈছে। বৰকটকীৰ উপৰিও সাংসদ অজিত কুমাৰ শৰ্মা, সাহিত্যিক ড॰ বীৰেন্দ্ৰ কুমাৰ ভট্টাচাৰ্য, বৈষ্ণৱ পণ্ডিত সোণাৰাম চুতীয়াৰ দৰে মুধা-ফুটা ব্যক্তিসকল জেহিৰৎ হেডমাষ্টৰৰ ছাত্ৰ আছিল।\nযোৰহাটৰ শিক্ষা আৰু ক্ৰীড়া ক্ষেত্ৰলৈ উল্লেখযোগ্য অৱদান[সম্পাদনা কৰক]\nজেহিৰুদ্দিন আহমদ আছিল এজন অভিজ্ঞ সংগঠক। তেখেতে বিভিন্নজনৰ লগ লাগি পুঁজি সংগ্ৰহ কৰি যোৰহাট মহাবিদ্যালয় আৰু যোৰহাট বাল্যভৱন স্কুল প্ৰতিষ্ঠাত আগভাগ লৈছিল। তেখেত আছিল যোৰহাট মহাবিদ্যালয় পৰিচালনা সমিতিৰ প্ৰথমগৰাকী সভাপতি। ১৯১৪ চনত জেহিৰুদ্দিন আহমদৰ চেষ্টাত যোৰহাট জিলা স্পৰ্টছ এচোছিয়েচনৰ জন্ম হয়। ই অসমৰ সৰ্বপ্ৰথম ক্ৰীড়া সন্থা। আহমদ এই সন্থাৰ প্ৰতিষ্ঠাপক সম্পাদক আছিল।\n১৯৭৩ চনৰ ছেপ্টেম্বৰ মাহৰ ২৭ তাৰিখে খাদ্যনলীৰ কৰ্কট ৰোগত আক্ৰান্ত হৈ অসম মেডিকেল কলেজত তেখেতৰ মৃত্যু হয়। অৱসৰৰ পাছত তেখেতে ১৩০ টকা পেন্সন পাইছিল আৰু অতি সাধাৰণ জীৱন যাপন কৰিছিল। নিজৰ ঘৰতে তেখেতৰ এটা লাইব্ৰেৰী আছিল আৰু ইয়াতে পঢ়া-শুনা কৰি তেখেতে বেছিভাগ সময় পাৰ কৰিছিল। তেখেতৰ মৃত্যুৰ পাছত যোৰহাট চৰকাৰী বালক বিদ্যালয়ত তেখেতৰ স্মৃতিত শিক্ষাগুৰু জেহিৰুদ্দিন আহমদ স্মৃতি ন্যাস গঠন কৰা হয় আৰু প্ৰতিবছৰে যোৰহাট জিলা ভিত্তিত আন্তঃস্কুল জেহিৰুদ্দিন আহমদ সোঁৱৰণী তৰ্ক প্ৰতিযোগিতা অনুষ্ঠিত হয়। আনহাতে যোৰহাট মহাবিদ্যালয়ে মহাবিদ্যালয়ৰ অন্তৰ্ভাগত জেহিৰুদ্দিন আহমদ প্ৰেক্ষাগৃহ নিৰ্মাণ কৰে। ২০১৬ চনত যোৰহাট চৰকাৰী বালক বিদ্যালয়ৰপৰা যোৰহাট বি এচ এন এল অফিচলৈকে সুদীৰ্ঘ ৬০০ মিটাৰ পথছোৱা জেহিৰুদ্দিন আহমদ পথ নামেৰে নামাকৰণ কৰা হয়। \n↑ সম্পাদনা: ছালিম আলি. অসমৰ মুছলমান সমাজৰ সংস্কৃতিৰ ৰূপৰেখা.\n↑ "Assam Gazette" (Press release). Published by Authority. January 18, 1939.\n↑ "Assam Gazette" (Press release). Published by Authority. June 23, 1944.\n↑ ড° দীননাথ বৰদলৈ (২০১৮). মহান শিক্ষাব্ৰতী জেহিৰুদ্দিন আহমদ. জেহিৰুদ্দিন আহমদ স্মৃতি ন্যাস আৰু যোৰহাট মহাবিদ্যালয়ৰ প্ৰকাশন কোষৰ দ্বাৰা প্ৰকাশিত.\n↑ ডাঃ জাকিৰ আহমেদ (২০১৮). মহান শিক্ষাব্ৰতী জেহিৰুদ্দিন আহমদ. জেহিৰুদ্দিন আহমদ স্মৃতি ন্যাস আৰু যোৰহাট মহাবিদ্যালয়ৰ প্ৰকাশন কোষৰ দ্বাৰা প্ৰকাশিত.\n↑ "Road named after teacher". Telegraph. 27.09.16.\n"https://as.wikipedia.org/w/index.php?title=জেহিৰুদ্দিন_আহমদ&oldid=237986"ৰ পৰা সংকলিত\nএই পৃষ্ঠাখন ১১ জুন, ২০২০ তাৰিখে ২৩:২৭ বজাত অন্তিম সংশোধন কৰা হৈছিল।